text:
Síðsta bríksl hevur verið í fyrra hálvleiki, har fótbóltslíkindini eru av teimum bestu. Máltalvan sigur, at Eysturríki er á odda 1-0, og tað er einki at siga til tað, um føroysku spælararnir halda, at støðan er misvísandi, tá ið havt verður í huga, hvussu býtið at góðum málmøguleikum hevur verið.
Spælið hjá føroyingunum hevur ikki verið so flótandi og gott, sum tað var eitt nú, tá ið Danmark var gestur á Tórsvølli, men føroyingarnir hava verið øgiliga ágangandi, og tað hevur borið við sær, at eysturríkararnir fleiri ferðir hava verið um ein háls í verjupartinum, og at Føroyar tríggjar ferðir hava verið í heilt góðum støðum at skjóta mál, uttan at tað er eydnast.
Bestu royndirnar hava René S. Joensen og Jóan Símun Edmundsson havt eftir at útspark frá málverjanum varð snittað víðari. René var í góðari støðu, tá ið bólturin ikki lá akkurát soleiðis, sum hann vildi hava hann at liggja, og Jóan Símun smekkaði til, bólturin steyk millum tveir mótstøðumenn, men málverjin bjargaði meistarliga væl við beinparadu.
Eysturríki hevur havt ein heilt góðan málmøguleika, og tá endaði tað við máli. Tað minti ikki sørt um, tá ið Ísrael skoraði fyrsta málið í 4-0 sigrinum fyri einum mánað síðani. Eftir skjóta umstilling í høgru varð bólturin lagdur aftur í brotsteigin til Konrad Lainer, sum setti innarusíðuna á, og so var mál og 1-0.
Føroyingarnir hava verið sera ágangandi, og tað hevur ongantíð verið serligt press á føroyska málið.
Spurningurin er, um tað fer at eydnast at varðveita høga trýstið og leikferðina, ella um tað kanska fer at eydnast at fáa betri tak á samanspælinum, enn tað higartil hevur verið.
Dómarin legði tveir minuttir aftrat, og í tíðini, sum dómarin legði aftrat, bjargaði Teitur Matras Gestsson væl við beinparadu, tá ið Kara royndi seg.
Føroyar – Eysturríki (0-1)
0-1: Konrad Lainer 26.
Føroyar: Teitur Matras Gestsson – Gilli Rólantsson Sørensen, Odmar Færø, Sonni Ragnar Nattestad, Viljormur Davidsen – René S. Joensen, Gunnar Vatnhamar, Brandur Hendriksson Olsen, Hallur Hansson, Ári Mohr Jónsson – Jóan Símun Edmundsson
Á beinkinum: Gunnar Nielsen, Mattias Heðinsson Lamhauge, Heini Vatnsdal, Hørður H. Askham, Jóannes K. Danielsen, Jóannes Bjartalíð, Tróndur Jensen, Hannes Agnarsson, Klæmint A. Olsen, John Frederiksen, Petur Knudsen
Gult kort: Odmar Færø, René Shaki Joensen, Viljormur Davidsen


c: text/html

text:
Kategori: Tíðindi
Gleðilig Jól og gott nýggjár!
Vit vilja hervið ynskja øllum okkara vitjandi, eini góð og gleðilig jól og eitt av Harranum signað nýggjár!Les meira
Desemberkalendarin
Kalendarin sum er sendur í hvørt hús I Fuglafirði Klikk her fyri at heinta kalendaran! Rætting: Jólahugnin á Vesturstovu er mikudagin 4 des. og ikki 29 novLes meira
Tankar og tónar í Fuglafirði
Tað er Fuglafjarðar kvinnukór- gentukórið gamla, sum fer at syngja. Meðan kórið syngur, verður myndasýning og upplestur. Foto av málningum hjá Heðini verða sýnd upp á ein dúk í kirkjuni, har grundstøðið í myndafrásøgnini er málningurin: Jólanátt. Páll Danielsen, sjónleikari, fer at lesa upp 14 brot úr eini hugleiðing um málningarnar hjá Heðini, sum Frits […]Les meira
ÍF Kappróður fingið nýggjan høvuðsvenjara
ÍF Kappróður hevur í dag gjørt samstarvsavtalu við Per Venned sum høvuðsvenjara 2014. Per Venned hevur drúgvar royndir sum rógvari, tey seinastu 4 árini umborð á Klaksvíkkingi. ÍF Kappróður sær fram til eitt spennandi kapprórarár saman við Per Venned sum venjara. á myndini: Dávur Juul. Formaður ÍF Kappróður og Per Venned.Les meira
Konsert við Mike Tramp (Support: Wolfgang Unplugged)
Leygarkvøldið tann 16. november 2013, kemur ein tónleikalegenda at vitja í Mentanarhúsinum í Fuglafirði. Hesaferð er tað eingin annar enn Mike Tramp, ið er mest kendur sum sangari í danska 70’ara bólkinum, Mabel, og stovnari og sangari í amerikanska 80’ara bólkinum, White Lion. Mike var í Føroyum tann 12. oktober í ár, har hann skuldi […]Les meira
Marjun í Lambanum, Heðin Kambsdal og Frits Johannesen lata upp framsýning í Ribarhús
Marjun í Lambanum, Heðin Kambsdal og Frits Johannesen lata upp framsýning í Ribarhúsi fríggjadagin 15. nov. kl 17:00 við málningum og vatnlitsmyndum. Marjun hevur tikið aftur í penslabørn síni, sum er gleðiligt, og liva tey aftur sítt sæla lív á løriftinum og undir hennara hond. Heðin og Frits eru javnan á pallinum við sínum penslabørnum, […]Les meira
Mentanarvika í Fuglafirði 16.-22. September
Fuglafjarðar Kommuna verður aftur í ár karmur um eina mentanarviku, ið verður 16.-22.september. Ì september 2012 skipaði kommunan fyri eini sera umfatandi og væl móttiknari mentanarviku. At tað gekk somikið væl tá, hevur so lagt lunnar undir, at tiltakið verður aftur í ár. Kommunan hevur í hesum sambandi sett 34-ára gamla fuglfirðingin Hergeir Eldevig sum […]Les meira
Postservari broyttur
Nýggju addr eru: http://www.fuglafjordur.com/roundcube/ og http://www.fuglafjordur.com/squirrelmailLes meira
FHS sum fjarlestur á Kambsdali
Les, tá tú hevur tíð og hug og uttan mun til hvar tú ert stødd/staddur. Á Føroya Handilsskúla á Kambsdali hevur tú møguleika at taka einstakar lærugreinir á FHS ella heilt FHS -prógv sum fjarlestur. Undirvísingin fer fram umvegis internetið. Tú gongur í einum ”internetflokki”,og tú hittir tínarfloksfelagar og lærarar á netinum. Í hvørji lærugrein […]Les meira
Fólkavøkstur í Fuglafirði
Sambart tølunum frá Hagstovuni 1. mars 2012 – 28. februar 2013, so varð fólkavøkstur í Fuglafirði í hesum tíðarskeiði. Hóast fólkavøksturin er lítil , 3 fólk, so er gongdin hóast alt positiv. Í flestu kommunum er tó ein fráflyting. Burðaravlopið í Fuglafirði kundi gott verið betri, avlop = 0. Um tað er tað, at ungu […]Les meira
Orgul og solosangur í Klaksvík og Fuglafirði
Mikukvøldið 22. mai kl. 20:00 verður konsert í Kristianskirkjuni og fríggjakvøldið 24. mai kl. 20:00 í Fuglafjarðar kirkju. Tey, sum fara at hava hesar konsertir eru trý tónlistafólk. Kendi danski organisturin og komponisturin, Leif Martinussen, sum hevur verið organistur í Allahalganna kirkju á Amager í mong ár, Ole Reuss Smidt, organistur í Korsvej kirke á […]Les meira
4-falda, ókeypis konsert í Mentanarhúsinum
Fríggjakvøldið tann 24. mei kl. 20.00 letur Mentanarhúsið dyrnar upp, til eitt brak av einum kvøldið! Hetta kvøldið kunnu vit uppliva 4 konsertir í einum – ÓKEYPIS! Talan er um konsertir við Jógvan Joensen, Líggjas Olsen (Frostfelt), Benjamin Petersen & Lover Lover (Petur Háberg & Filip Mortensen). Ungi tónleikarin, Jógvan Joensen, hevur seinastu vikurnar verið […]Les meira
Kirkjukór vitjar í Siloa
Kirkjukór úr Mosfellsbær hevur konsert í Siloa, saman við Siloa kórinum, mikudagin 22 mai kl 19.30 Kórið er kirkjukór hjá Lágafellsókn í Mossfellsbær í Íslandi. Tey syngja við ymisk høvi í Mossfellsbær og hava eisini sungið við ymisk hátíðarlig høvi – bæði í Íslandi og uttanlands. Tey hava ferðast víða, hava sungið í Italia, Írlandi, […]Les meira

robotstxt: allowed

filter: keep


text:
Hin Føroyski Bíbliugrunnurin
Hin Føroyski Bíbliugrunnurin varð settur á stovn tann 28. november 1948, og fýra mánaðir seinni tann 19. mars 1949 kom øll Bíblian á fyrsta sinni út á føroyskum í týðing Victor Danielsens (1894 – 1961).
Tá vóru eini 20 ár liðin síðani Victor fór undir at týða og geva út partar av Bíbliuni. Nýggja Testamentið kom út í 1937.
Í 1974 kom endurskoðað útgáva við nøkrum fáum málsligum tillagingum.
Bíblian fæst í trimum vanligum støddum – lummastødd, miðal og stórari – umframt eisini við stórari skrift fyri sjónveik, sum kom út í 1987.
Í 1992 varð Nýggja Testamentið lisið inn á 15 ljóðbond, sum tað tekur góðar 20 tímar at lurta eftir.
Bíbliugrunnurin hevur higartil givið Bíbliuna út í 44.000 eintøkum umframt eitt stórt tal av Nýggja Testamentum.
Endurprent av Bíbliuni kom til landið í juli 2005 og er tøkt í bókabúðunum.
Í september 2006 er Bíblian gjørd tøk til brúk á fartelefonum, ið hava møguleika fyri dátaflutningi (GPRS) – sí nærri á wap.biblian.fo
Í november 2006 er Nýggja Testamentið í ljóðútgávu tøkt á fløgu í MP3 sniði.
Í september 2011 gjørdist Bíblian tøk sum smáforrit (App) til iPhone, iPad og Andorid.
Í 2017 kom endurskoðað útgáva við nakað av málsligum tillagingum.
Bíbliugrunninurin kann hittast á:
Hin Føroyski Bíbliugrunnurin
Boks 69
FO-110 Tórshavn
Tel 5148 52
t-post: biblian(kurla)biblian.fo
Útgávurnar hjá Bíbliugrunninum fáast á fylgjandi støðum:
Streymoy:
Logos Kristiligur Bókhandil, J. Nolsøsgø3 72 – www.logos.fo (online keyp)
H. N. Jacobsens Bókahandil, Vaglið 1, 100 Tórshavn, tel 31 10 36
Rit og rák/SMS, Tinghúsvegur 60, 100 Tórshavn, tel 60 30 30
Luthers Bókhandil, Landavegur 20, 100 Tórshavn tel 31 45 62
Norðoyggjar:
Alfa Bókahandil, N. Pálsgøta 2, 700 Klaksvík, tel 45 55 33
Eysturoy:
Kristiligur bókhandil Vitin, Heiðavegur, FO-600 Saltangará, tel. 44 91 62, 21 91 62
Vágar:
P/F John Poulsen, handil, FO-350 Vatnsoyrar, tel 332034, 21 50 34
Suðuroy:
Suðuroyar Heimavirki, Vágur 373960


text:
Fleiri halda at tað er ov torført at sleppa framat í tí føroysku fiskivinnuni, og at uppboðssøla av veiðirættindum og hægri tilfeingisgjald høvdu kunnað loyst tann trupulleika sum hetta umboðar — væl at merkja um hetta er ein trupulleiki.
Ofta verður málað við breiðum penslum tá fólk skifta orð um fiskivinnupolitikk. Kanska er tað ikki annað enn ein natúrlig avleiðing av at ein stórur partur av teimum ið fáast við politiskt arbeiði liva á einum “hægri luftlagi” — hvør skal siga, tey hava tað stóra yvirlitið, smálutirnar kunnu onnur fáast við. Her er nærliggjandi fyri tann illgrunasama at hugsa at intelligentsian í okkara pikkulítla samfelag er vaksin um rygg og fær illa gingið fyri sær sjálvum, og at tann prosentpartur sum vil stýra og leggja tær yvirordnaðu linjurnar er vorðin so stórur at talið á fótfólki ið tímir ella orkar at fóðra skipanina við praktiskum innliti, sannroyndum og relevantum fakta er snøgt sagt vorðið ov lágt til at illusiónin av upplýstum og skilvísum orðaskifti kann uppihaldast. Also tað er, um tann illusiónin nakrantíð var sannførandi.
Hetta breiðpenslaða málariíið hevur ein tendens til at gerast meira og meira umfatandi og so við og við troka allar møðisligar detaljur burtur í gloymsku og óvitan. Í einum slíkum umhvørvi er lagamanni at hava meiningar um viðurskifti og broytingar sum fyrst og fremst vilja raka onnur — serliga um tann frásagnarligi karmurin longu er smíðaður upp á pláss við hjálp av ógreinandi tíðindamiðlum og tveimum ella trimum frøðingum at afturvendandi og áhaldandi lyfta upp til orakulerar hæddir, gjarna so kritikkleyst at eingin skal váða sær at nevna eitt orð yvirhøvur um nakran naknan keisara. Óttin fyri spøkjandi rukkurollum vísir seg at virka væl sum kraftfóður fyri referentar og mikrofonhaldarar.
Og so til tað snilda við einum slíkum føroyskum keisara, um hann nú finnist — sum roykur ið illa kann heftast við nakran ávísan persón; eitt hulisligt, sveimandi og púra óofficielt fyribrigdi. Men eftir øllum at døma er hann har onkustaðni og útinnir sítt ideologiska ræði við øllum sínum talsterku tegnum.
Út frá hesum er bara eitt at gera tá tað kemur til fiskivinnupolitiskar spurningar, um tú vilt sleppa upp í part har tey stóru orðini fúka, og tað er at mála breitt og halda teg burtur frá tyngjandi smálutum. Við øðrum orðum: tosa ikki við fiskimenn, skiparar, reiðarar, virkisleiðarar, sølufólk ella onnur ið beinleiðis fáast við fisk, framleiðslu av fiskavørum ella útflutning av hesum. Teirra vitan passar alt ov illa inn í teir løttu og luftigu frymlarnar sum hoyra til breiðmálingina.


text:
Søren Ulrik Thomsen, f. 1956, er ein av best umtóktu donsku yrkjarum og høvundum. Hann hevur skrivað yrkingar og essays, síðan hann debuteraði í 1981 við yrkingasavninum City Slang. Síðani eru komin seks onnur yrkingasøvn. Seinasta yrkingasavnið Rystet spejl gjørdist metsølubók í Danmark í 2011. Søren Ulrik Thomsen er limur í Det danske Akademi og fær Statens Kunstfonds livsvarige ydelse. Í ár er bókin Samlede Thomsen komin út, og eisini eru komnar út tvær skreytútgávur, sum Steinprent gevur út saman við listamanninum Claus Carstensen, har Søren Ulrik Thomsen hevur skrivað essays. Í kvøld, týskvøldið 27. mai kl 19.30 fer Søren Ulrik at lesa upp og tosa við Kim Simonsen um skaldskap sín.
Tuesday, May 27, 2014
Søren Ulrik Thomsen á Býarbókasavninum
Søren Ulrik Thomsen, f. 1956, er ein av best umtóktu donsku yrkjarum og høvundum. Hann hevur skrivað yrkingar og essays, síðan hann debuteraði í 1981 við yrkingasavninum City Slang. Síðani eru komin seks onnur yrkingasøvn. Seinasta yrkingasavnið Rystet spejl gjørdist metsølubók í Danmark í 2011. Søren Ulrik Thomsen er limur í Det danske Akademi og fær Statens Kunstfonds livsvarige ydelse. Í ár er bókin Samlede Thomsen komin út, og eisini eru komnar út tvær skreytútgávur, sum Steinprent gevur út saman við listamanninum Claus Carstensen, har Søren Ulrik Thomsen hevur skrivað essays. Í kvøld, týskvøldið 27. mai kl 19.30 fer Søren Ulrik at lesa upp og tosa við Kim Simonsen um skaldskap sín.
Posted by Listin at 12:44 PM


text:
Børn á markinum
Bókadeild Føroya Lærarafelags
- Síður: 58.0
- Útgávuár: 2013
- Upprunamál: danskt
- Innbinding: heft
- Rithøvundur: Bent Haller
- Myndir: Lars Vegas Nielsen
- Týðari: Bergur Rasmussen
Heitið Børn á markinum er væl valt, tí hetta júst snýr seg um børn, ið eru á markinum til eitthvørt og ikki altíð av egnum ávum. Og stendur tú á markinum, hevur tú eitt val: hvønn veg fert tú? Tað valið kanst tú sum lesari gera, meðan tað er lítil vón fyri teimum børnum, sum Bent Haller lýsir í hesum stuttu prosapettunum.
Søgurnar eru bonskar og realistiskar bæði í evnisvali og máli.


text:
Jólini eru farin afturum, og gamlaárskvøld stundar til. Og við tí eisini eitt nýtt spennandi ár fyri frælsan ítrótt. 2015 er oyggjaleikaár, og oyggjaleikirnir á Jersey í summar er høvuðsmálið hjá okkara fremstu íðkarum.Mong onnnur seta sær eisini mál fyri komandi árið. Nøkur seta sær stór mál, onnur minni. Frá FÍF ynskja vit øllum eitt gott nýggjár – ikki bert ítróttarliga, men í øllum lívsins viðurskiftum.
2014 gjørdist á mangan hátt serligt og hendingaríkt. Mong tøk eru tikin – stór tøk. FÍF takkar øllum fyri tað stóra arbeiðið, sum er framt farna árið – vónandi megna vit øll saman at gera tað eins gott í 2015.


text:
Búskaparráðið kunngerð í morgun hálvárligu frágreiðing sína, og eins og undanfarnu árini, so hava Búskaparráðið og Hagstovan samstarvað um metingina um búskapargongd og -útlit. Fyri 2017 og 2018 verður vøksturin í bruttotjóðarúrtøkuni í leypandi prísum framroknaður til ávikavist 6,9% og 4,4%.
Hagstovan » 02. mars 2017
(trýst á talvu og myndir, so tær gerast størri)
Metingin um støðu og útlit í føroyska búskapinum tekur í høvuðsheitum støði í uppgjørdum tjóðarroknskapi og einari røð av ymsum hagtølum og ætlanum, sum í løtuni geva ábendingar um, hvønn veg pílarnir venda í ymsum pørtum av búskapinum. Til hesa frágreiðingina eru tjóðarroknskapartølini tey somu í mun til seinastu framrokningina frá september 2016. Aðrir týðandi indikatorar eru eins og vanliga dagførdir og nýttir sum grundarlag fyri endurmeting av áður valdum fortreytum, umframt fortreytir fyri 2018, ið verður framroknað fyri fyrstu ferð.
Í mun til seinastu framrokningina fyri árini 2014 og 2015 eru hesaferð betri uppgerðir fyri almenna nýtslu og íløgur tøkar (talan um hækking av tølunum). Harumframt er til hesa framrokningina gjørd greining av lækkandi oljuprísum seinnu árini og tess ávirkan á tilfarsnýtsluna hjá orkutungum vinnum (talan verður við hesum um minni útreiðslur fyri ávísar vinnur). Hædd er áður tikin fyri hækkandi marknaðarprísum á alilaksi (talan er um hægri inntøkur til vinnuna). Hesar fortreytirnar eru óbroyttar í mun til seinast. Tænastuútflutningurin fyri 2015 er lækkaður nakað til hesa framrokningina. Samanlagt hava hesar broytingar í fortreytum fyri 2014 og 2015 merkt eitt hægri BTÚ hesaferð í mun til framrokningina frá september 2016.
Fyri 2016 eru mánaðarligu lønarútgjaldingarnar uppgjørdar fyri alt 2016 og í stóran mun avgerandi fyri framroknaðu virðisøkingina býtt á vinnur. Frá framleiðslusíðuni eru lønirnar til hesa framrokningina eitt vet minni enn til seinastu framrokningina. Við øðrum fortreytum óbroyttum, er BTÚ-vøksturin sostatt eitt vet minni í 2016 í mun til framrokningina frá september 2016.
Fyri 2017 og 2018 eru høvuðsfortreytirnar fyri framrokningina ásetingar av endaligu nýtsluni, t.e. metingar um privata og almenna nýtslu og íløgur, goymslubroytingar og nettoútflutning. Til hesa framrokningina verður millum annað hædd tikin fyri útlitum um enn betri uppisjóvarfiskiskap, umframt enn størri útflutningsvirði av alilaksi. Nýtsluhugurin hjá privatum húsarhaldum verður harumframt ásettur at hækka eins og íløgurnar, sum lutfall av BTÚ, eru øktar í 2018 í mun til 2017.
Vøksturin, ið hevur verið árini 2013 til og við 2016, hevur í størstan mun stavað frá alivinnu og uppisjóvafiskiskapi, umframt at privatu tænastuvinnurnar hava átt nærum eins stóran lut í vøkstrinum (mynd 1). Vøksturin fyri privatu tænastuvinnnurnar verður sannlíkt eins stórur í ár og komandi ár. Fyri tilfeingisvinnurnar verður framvegis vøkstur, tó eitt sindur minni og minkandi í mun til undanfarnu fýra árini. Framleiðsluvinnur annars, eins og framleiðslan innan almenna geiran, hava síðan 2013 havt jaligt ískoyti til vøksturin, tó nakað minni samanborið við tilfeingisvinnur og privatar tænastuvinnur.
Framleiðslan hjá tilfeingisvinnum fer í størstan mun av landinum (mynd 2) og fortreytirnar fyri útflutningin geva sum úrslit, at vakstrarískoytið frá útlendskum eftirspurningi fyri inniverandi ár er umleið eins stórt sum undanfarnu fýra árini, men tó minni í 2018. Hinvegin verður mett, at privata nýtslan er vaksandi í ár og komandi ár, bæði tí tøka inntøkan veksur, men húsarhaldini hava samstundis sannlíkt betri hug at nýta enn størri part av hesari eyka inntøku til nýtslu. Byggivirksemið er lutfalsliga stórt, og privatu íløgurnar eru eisini ásettar at vaksa í mun til samlaðu framleiðsluna. Samanumtikið kann vøksturin í ár, og í enn størri mun komandi ár, tengjast at vøkstri í innlendskum eftirspurningi og í minni mun frá útlandinum.
Framrokningin er at finna í talvum í hagtalsgrunninum og frágreiðingin hjá Búskaparráðunum kann heintast av netinum.


text:
Nú stundar til kirkjuráðsval, har høvið verður at velja nýtt kirkjuráð.
Kirkjusóknin umfatar bygdirnar Kvívík, Leynar, Stykkið og Skæling.
Av tí, at talið av limum í kirkjusóknini er undir 500, er ikki krav at hava val. Men koma fleiri listar inn, so verður val.
Valið er sett at vera 2. november.
Møguleiki er at gera ein valevnislista, og skal hesin verða formanninum í valstýrinum, Knud Simonsen, í hendi í seinasta lagi kl. 17 mánadagin tann 20. september.
Í mesta lagi níggju nøvn fleiri enn tey, ið veljast kunnu í kirkjuráðið, kunnu vera á valevnislistanum.
Valevnini skulu skriva undir listan, og í minsta lagi trý og í mesta lagi fimmogtjúgu veljarar i kirkjusóknini skriva undir sum stillarar. Valevnini verða stillað upp í bókstavarøð.
Serligur listi yvir stillarar, har teir skilliga eru lýstir við navni, starvi og bústaði, skal vera lagdur hjá.


text:
1600
1600 (MDC) var sambært gregorianska kalendaranum eitt leypár, tí at árstalið kann býtast við 400. Árið byrjaði á einum leygardegi. Sambært julianska kalendaranum var tað eitt leypár, ið byrjaði á einum týsdegi.
Hendingar[rætta | rætta wikitekst]
- 17. februar - Heimspekingurin Giordano Bruno verður brendur á báli í Róm.
Føðingar[rætta | rætta wikitekst]
- 19. november - Karl I av Onglandi, enskur kongur (d. 1649)
Andlát[rætta | rætta wikitekst]
- 17. februar - Giordano Bruno, italskur heimspekingur, stjørnfrøðingur og prestur (f. 1548)


text:
Hovs Kommuna hevur ikki nakrar kommunalar nevndir, so sum Fíggjarnevnd, Teknisknevn, Vega & Havnanevnd o.s.f..
Sambært Kommunustýrisslógin ((Ll. nr. 87 frá 17.05.2000 um kommunustýri (kommunustýrislógin) Kapittul 10 § 58..
Er tað ikki álagt kommunum við færri enn 500 íbúgvum at seta nevndir til beinleiðis fyrisiting av kommunalum viðurskiftum.
Tað áliggur borgarstjóranum at taka sær av teim uppgávum, ið annars høvdu ligið hjá fíggjarnevnd ella aðrari nevnd.
Allir kommunustýrislimir luttaka á kommunustýrisfundum, har kommunal viðurskiftir verða viðgjørd.
Her ber til at taka niður ella skriva út kommunustýriðs lóggávuna.
(Ll. nr. 87 frá 17.05.2000 um kommunustýri (kommunustýrislógin)).


text:
Vatnveiting
Inntil nýliga hava hovbingar bert havt umleið 85 tons av vatni á goymslu, men nú er nýggi vatnbrunnurin settur upp, og hann tekur 508 tons, so tað verður neyvan aftur, at hovbingar koma at mangla vatn. Ikki bert nýggjur vatnbrunnur er settur upp, men eisini húsið til reinsiverkið er liðugt, soleiðis at hovbingar í framtíðini kunnu fáa sóttreinsað vatn.
Hovs kommuna leggur stóran dent á, at veita borgarum sóttreinsað vatn.
Í kommununi eitt nýtt reinsiverk sum veitir sóttreinsað vatn til øll húsarhald í kommununi.
Á reinsiverkunum verður vatnið fyrst leitt gjøgnum sandfiltur, síðani verður tað UV-strálað.
Dagligt eftirlit er við vatnreinsiverkunum.
Fyri at tryggja okkum at vatnið lýkur ásett góðskukrøv, verða vatnroyndir tiknar eina ferð um mánaðan. Hesar vatnroyndir blíva tiknar eftir, at vatnið er sóttreinsað. Royndirnar verða sendar víðari til Heilsufrøðiligu Starvsstovuna, sum kannar vatnið fyri kemiskan og bakteriologiskan reinleika.
Úrslitið verður sent aftur til kommunu. Úrslitini av vatnroyndunum kunnu síggjast her.
Um vatnið ikki lýkur ásettu krøvini, verður borgarin kunnaður.


text:
eSport.fo ætlar at hýsa FIFA kappingum á hvørjum summari, og í summar verður tað fyrstu ferð at vit royna tað. Vit hava ikki roynt júst hetta áður, men vit vóna at allir fótbóltsfjepparar hava áhuga fyri at verða við! Vit hava fýra básar við FIFA, og vit ætla tískil at bjóða øllum at verða við, soleiðis at vit kunnu finna tann besta FIFA leikaran í Føroyum tann 7. og 8. Juli!
Fótbóltssamband Føroya hevur víst stóran áhuga í kappingunum, og vilja stuðla øllum FIFA spælarum í Føroyum. Í hesum sambandi luta vit luta vit vinningar frá FSF í sambandi við FIFA kappingina í ár.
Vit vóna at at ein málbólkur er har, og hava skavað okkum landsliðstroyggjur og atgongumerkir til dystir sum vinningar.
Við vón um at allir fótbóltsfjepparar eru áhugaðir og stuðla undir, soleiðis at vit kunnu skaffa enn størri vinningar til næstu FIFA kapping sum vit fara at hýsa!
POWER hava stuðla við fýra básum við Playstation 4, og um útselt verður, vænta vit at víðka og byggja fleiri básar. Vit selja at byrja við 64 atgongumerkir, og víðka um hetta um tørvurin er enn størri.
FORMAT
Kappingin byrjar fríggjadagin tann 6. Juli klokkan 18:00, og formatið verður fyrst spælt í bólkaspælið. Spælarir verða býttir í bólkar, har fyrst tveir av bólkunum spæla klokkan 18:00, og síðani síðsti bólkur spælur frá 19:30 sirka. Tíðirnar og hvørjum bólki man er í verður kunngjørt 4. Juli.
1 RUNDA BÓLKASPÆL
Fríggjadagin spæla øll í bólkaspæli, har hvør hálvleikur er 5 minuttir langur. Spælarirnir hava loyvið at velja sær øll liðini í spælinum. Hetta skal skiljast á tann hátt, at tað er einki forboð sett á hvat fyri lið kunnu verða við, tó at man er tað sama liði ígjøgnum alla kappingina, og kann ikki skifta lið. Tá bólkaspølini eru liðug, verða nummar 1 og 2 bjóðaði víðari til aðru rundu. Øll spæla einaferð ímóti hvørjum øðrum í bólkinum, og tað verur ikki spælt við yvirtíð ella straffisparkið. Tískil verður 1 stig givið fyri javnleik, og tað skal spælast um tie-break um spælarirnir eru javnir í stigum, ið skulu koma víðari. Har verður spælt við yvirtíð og straffikapping um neyðugt.
2 RUNDA BRACKETS
Í aðru rundu verður spælt eftir vanligari bracket skipan uttan losers bracket. Allir dystirnir verða spældir í Bo3 formatið, við hálvleikum á 5 minuttir í part. Um fyrsti dystur verður javnleikur, so er tað næsti dystur ið er avgerðandi.
Aðru runda byrjar leygardagin tann 7. juli klokkan 12:00, skemaði verður kunngjørt skjótast gjørligt møguligt.
ATGONGUMERKIR TIL FIFA 18 KAPPINGINA:
https://elan.esport.fo/product/fifa-atgongumerki/


text:
Webinar
Pensjón og arvur
Hvussu seti eg mína pensjónssamansparing saman? Hvørjar lívstryggingar skal eg hava? Hvør arvar pensjónina, um eg doyggi?
Vit vita, at tað kann tykjast fløkjasligt og ørkymlandi at taka støðu til hesi viðurskifti. Á webinarinum Pensjón og arvur greiða Svend Jacobsen, pensjónsráðgevi, og Jóhann E. Simonsen, løgfrøðingur, nærri frá um ymisk viðurskifti innan pensjón og arv.
Ynskir tú eitt prát við okkum um tíni tryggingar- og pensjónsviðurskifti, kanst tú bíleggja ein fund her.
Webinarið sært tú her
Spurningar og svar
Hvat er pensjón?
Hvussu nógv skal eg spara saman í pensjón?
Lógarkravið er í 2021, at tú skalt gjalda minst 7% av lønini til pensjón. Hetta gjaldið hevur tú møguleika fyri at hækka longu nú. Tað er vert at umhugsa, um tú rindar nóg nógv inn á samansparingina. Tað er eitt gott hugskot at bíleggja eitt prát við ein av okkara pensjónsráðgevum, so tú fært innlit í allar møguleikar, og so tú á tann hátt fært lagt bestu ætlanina fyri tína pensjón.
Arvast pensjón?
Pensjónin kann arvast, um ein ikki hevur sett nakran inn sum njótunartilskilaðan. Tá fer pensjónin í búgvið. Fara kreditorarnir ikki við pengunum, fara pengarnir víðari eftir arvareglunum. Flestu veitarir hava nærmasta avvarandi insettan sum njótunartilskilaðan. Tí fer pensjónin vanliga til tann, sum er insettur sum njótunartilskilaður. Njótunartilskilan merkir í stuttum, at tú sjálv/ur avger, hvør skal hava tína lívstrygging/pensjón.
Ein arvar bara virðir, sum merkir, at er talan um skuld, so arvar eingin, tí so fer skuldin til kreditorarnar. Hevur búgvið eitt ávíst virði, fer hetta virðið til arvingarnar.
Hvørjar lívstryggingar skal eg tekna mær?
Um tað ringasta skuldi hent, er týdningarmikið at hava røttu tryggingarnar, so tú kanst tryggja teg og tína familju, soleiðis at tit ikki noyðast at stúra fyri tí fíggjarliga, um tit verða rakt av óhappi ella sjúku. Niðanfyri sært tú hvat ymisku tryggingarnar fevna um.
Bólkalívstrygging - Um tú skuldi fallið frá, verður ein upphædd goldin út til tey, ið sita eftir, ella goldin inn á tína skuld.
Bráðsjúkutrygging- Ein upphædd verður goldin út, um tú ella barn títt verða bráðsjúk.
Óarbeiðsføristrygging- Kann tryggja tær eina mánaðarliga skattafría inntøku, so leingi óarbeiðsførið varar.
Hvussu tryggja vit hvønn annan, tá vit ikki eru gift?
Kann eg brúka av pensjónini, áðrenn eg fari á pensjón?
Sambært lóggávuni kann man ikki brúka av pensjónini, áðrenn pensjónsaldur, sum í 2021 er 67 ár. Pensjónin er oyramerkt til pensjónslívið.


text: Thomas Jeffrey "Tom" Hanks (føddur 9. juli 1956 í Concord, Kalifornia, USA) er amerikanskur sjónleikari, leikstjóri, filmsframleiðari og filmleikrithøvundur. Hann arbeiddi mest við sjónvarps og familjuskemtileikum áðrenn hann fekk sukse sum dramatiskur sjónleikari í fleiri leikltum sum gjørdist sera kendir, eitt nú sum Andrew Beckett í Philadelphia, høvuðsleiklutin í Forrest Gump, kaptein John H. Miller í Saving Private Ryan, og Chuck Noland í Cast Away. Hanks vann eina Oscar heiðursløn fyri besta mannliga leiklutin tvey ár í rað, fyri ávikavist Philadelphia, frá 1993 og fyri Forrest Gump frá 1994. Han er pápi sjónleikaran Colin Hanks.


text:
TiM toymini hava tað gott
Um ein hevur instagram, so ber til at fylgja rímiliga væl við, hvat TiM toymini í Albania og Moldova takast við.
#tim_moldova
Toymið í Moldova er farið út í bygdina Caracui nú, og á bygd í Moldova er ikki so gott netsamband. Tó hava tey skrivað hesa heilsu á instagram: ” Vit eru í bygdini nú og her er so fantastiskt og eitt stórt vælsignilsi, vit hava næstan fingið tær bestu umstøðurnar man kann fáa í Moldova” sum tey hava lagt út saman við einum filmi av ferðini og eini kirkju tey hava verið í.
#timalbania
Fylgir man TiM Albania á Instagram kann ein síggja nógvar myndir frá toyminum, sum venur drama/bíbliusøgur og er saman við børnunum har í býnum. Eisini eru fleiri smáir filmar at síggja.
Fylgið teimum á Instagram um tit hava tað! #tim_moldova og #timalbania


text:
Ingilín D. Strøm
“Eg trúgvi upp á eitt samfelag, har vit eru rík í margfeldi, skapanarhuga, vælferð og tíð.
Eg eiti Ingilín Didriksen Strøm, eri 27 ár, ættað úr Vestmanna og stilli upp til løgtingsvalið fyri Javnaðarflokkin. Tað geri eg, tí eg ikki kann lata vera. Eg eri vaksin upp við, at vit øll kunnu gera mun, um vit ynskja tað, og eg havi nøkur mál, sum eg veruliga brenni fyri. Eg ynski at arbeiða fyri, at pláss verður fyri okkum øllum í Føroyum, og at virðir okkara verða javnt býtt.
Vælferðarsamfelagið skal halda fram at styrkjast og mennast, so vit øll hava eitt trygt heim, so vit eru tryggjað skjóta og góða viðgerð í heilsuverkinum, og so vit betra um umstøðurnar hjá teimum, ið arbeiða í fjølbroyttu umsorganarstørvunum, eitt nú á dagstovnunum.
Alt hetta er treytað av, at vit minnast til, at avgerðir okkara í dag hava ávirkan langt inn í framtíðina. Trýstið á umhvørvi og menniskju er stórt, og vit mugu handla nú. Børn okkara og eftirkomarar teirra skulu eisini liva í einum heimi við ríkari náttúru. Tí noyðast vit at hugsa um endurnýtslu og burðardygd í nógv størri mun og tora at seta krøv til náttúru- og umhvørvisvernd.
Somuleiðis skulu vit hava tíð til okkara nærmastu í gerandisdegnum.
Fleiri okkara arbeiða ov nógv fyri at fáa endarnar at røkka saman, alt ov nógv gerast strongd, og samfelagsliga trýstið á okkara ungu er stórt. Hetta er lívið ov dýrabart til. Hvørki menniskju ella náttúra eiga at lúta fyri materialismu og búskaparligum vøkstri.
Fyri meg er tað sjálvsagt, at øll hava rætt til eitt trygt heim.
Okkara bústaðarmarknaður hevur leingi verið so, at vit øll skulu eiga eini sethús í part, umframt eina hissini kjallaraíbúð her og har. Sum vit hava sæð, mangla bústaðir til tey, ið lítið eiga.
Hetta mugu vit broyta, so pláss verður fyri okkum øllum í Føroyum.
Tað skal gerast lættari at fáa lán til at seta búgv aðrastaðni enn í Havn. Eitt nú við at Bústaðir skal hava heimild at veita veðrætt, so at fólk sum eru før fyri at gjalda eitt lán, men ikki fáa tað úr bankunum, kunnu byggja sær hús kring landið. Harumframt skulu fjølbroyttir bústaðir byggjast. Ymisk fólk hava tørv á ymiskum bústøðum, og í Føroyum skulu øll fáa pláss og innivist.
Heilsuøkið hevur tørv á einum ordans lyfti. Bíðilistarnir til álvarsamar sjúkur skulu minka niður í einki, og yvirlit og hagtøl mugu fáast til vega, so vit raðfesta rætt. Vit mugu syrgja fyri, at vit øll hava rætt til skjóta og góða viðgerð, eisini tá tað kemur til sálarhjálp! Okkara sjúkraskeið skal ikki verða merkt av, at tey við størstum pengapungi fáa skjótast hjálp. Eingin í Føroyum skal hava tørv á privatari sjúkratrygging.
Eftir mínum tykki verða nógvu greinarnar innan fjølbroyttu umsorganarstørvini í dagsins samfelag ikki nóg væl vird. Síðstu árini hava vit sæð, hvussu samfelagið mest sum steðgar upp, tá námsfrøðingar, sjúkrarøktarfrøðingar og ljósmøður ikki eru tøk í okkara gerandisdegi. Tað er álvara, og vit mugu arbeiða saman við teimum, ið vara av økjunum, um at skapa ein virðiligan arbeiðsdag, tí umframt arbeiðsfólkið, so er tað í síðsta enda tey veikastu í okkara samfelag, ið verða rakt.


text:
30. marts 2018
Marner vann Búrøkt Cup
Nú vikuna fyri páskir, skipaði Føroya Ríðingarfelag fyri tí áligu Búrøkt Cup kappingini. Helst kannast tey flestu betri við heitið Dixie Cup. Men nú hevur hon fingið navn eftir høvuðsstuðlinum hjá felagnum.
Hetta er kapping sum skilir seg burtur frá øðrum kappingum hjá felagnum, við tað at hon heldur enn ferð, snýr seg um at reiðfólk og ross saman skula dystast í ymsum avbjóðingum, sum t.d. lop, ringríðing og at fara um portur. Hetta minnir nógv um summar greinar í teimum altjóða TREC kappingunum.
Vinnari í ár gjørdist Marner Joensen úr Kollafirði. Marner er kendir innan kappríðing og fyri nærlagni at venja rossini nógv, so tað var kanska ikki óvænta at hann endaði ovast á pallinum i Búrøkt Cup.
Nummar tvey gjørdist Anna Maria Holm Nolsøe og nummar trý Michel Nielsen.
Búrøkt lat vinnarunum vinningar úr handlinum og eisini var lutakast millum tey ið kappaðust um ein serligan vinning.
22. marts 2018
21. marts 2018
Væleyðnað ríðiskeið til børn og ung
Í døgunum 5.mars til 9. mars skipaði Føroya Ríðingafelag fyri ríðuskeiði fyri børn. Ríðulærarar vóru Gunrid Hansen og Nina Brockie. Tilmeldaði vóru 12 børn í aldrinum 6 til 14 ár. Skeiðið varð skipað soleiðis, at yngru børnini riðu saman og tey eldru saman. Dentur varð lagdur á at stimbra ríðingina hjá tí einstaka barninum, men eisini at stuðla undir sambandið ímillum barn og ross. Hetta var eitt nú gjørt við ymiskum venjingum, har børnini skuldu biðja rossini ganga fram, steðga, upp í ferð og so niður aftur. Í hvørjari venjing vóru smáspøl løgd inn í undivísingina til at styrkja um samanhaldið ímillum børnini. Tað kundi vera at ríða fram, heilsa uppá ein av hinum ryttarunum, geva”high five”. Men eisini at fylgjast tvey og tvey. Børnini sluppu eisini at royna ymiskar forðingar. Venjingarnar vóru avbjóðandi fyri rossini eins væl og børnini. Til tess at skeiðið skuldi stuðla undir kappingar, ið felagið hvørt ár skipar fyri, var eitt nú kappríðingaráseta og venjing á skránni. Hetta megnaðu øll børnini sera væl, og hildu tey at hetta var stuttligt. Eingin ivi er í, at felagið eigur ríka framtíð í børnum og ungum.
15. marts 2018
13. marts 2018
1. marts 2018
Føroya Ríðingarfelag nýggjan formann
Á aðalfundi hjá Føroya Ríðingarfelag tann 27/2 varð nýggj nevnd vald, fomaðurin seinasti árini Brandur í Dali, stóð fyri valið og stillaði ikki uppaftir til nevndarval.
Tí var greitt at umframt nýggjir nevndalimir, skuldi felagið eisini hava nýggjan formann.
Nevndavalið fall út soleiðis at Hallur Hansen og Tummas Pauli av Reyni vóru valdir til tvey ára skeið, meðan Jakobina Niclasen og Osvald S. Johansson vóru vald til eitt ára skeið.
Karlon Winther og Óli Jóhan Láberg vóru valdir sum tiltakslimir.
Formaðurin verður eisini valdir beinleiðis á fundinum og har var Hallur Hansen valdir uttan mótvalevni. Hallur hevur sitið í nevndini seinasti tvey árini og skal sostatt nú royna seg sum formann.
Nevndin hevur á fundi í kvøld skipað seg og valt ymsar nevndarsessir, hetta fall soleiðis út.
Formaður, Hallur Hansen
Næstformaður, Bryndis Hjartardóttir
Nevndarlimir, Jakobina Niclasen, Osvald S. Johansson og Tummas Pauli av Reyni
Tiltakslimir, Karlon Winther og Óli Jóhan Láberg
Aðrir sessir
Kappingarnevnd, Óli Jóhan Láberg
Ungdómsnevnd, Anna Maria Holm Nolsøe
Kassameistari, Bjørn Patursson
Ríðisambandið, Brandur í Dali
Abonner på: Indlæg (Atom)


text:
Soleiðis Arbeiða Vit
1
Innleiðandi prát
Staðfesta tørvin hjá tykkum
2
Ókeypis rapport
Ókeypis rapport við okkara viðmæli, til møguligar betringar
3
Tilboð
Tit avgerða, at tit ynskja at fara víðari
4
Samarbeiði byrjar
Fyrireiking, lýsing og tíðarætlan verður løgd
5
Arbeiði byrjar
Vit byrja at arbeiða út frá tí ætlan sum er løgd
Byrjanin til samstarv
Vit hittast ella skipa vit fyri einum telefonfundi, um tað er tað sum passar tykkum best. Her greiða tit frá tykkara tørvi og greiða frá uppgávuni, sum skal loysast. Oftast koma vit við einum uppleggi ella tilboði.
Ynskja tit eina størri gjøgnumgongd av tykkara KT-skipan, sum hevur við sær, at vit koma við einum uppleggi, hevur hetta, um ikki annað er avtalað, ein kostnað við sær.
Fundurin er ókeypis og óbindandi.
Tá vit hava kannað trupulleikan, sum skal loysast, koma vit við einum uppleggi og einum tilboði, sum sigur:
- hvat skal gerast
- hvat tað kostar
- hvussu langa tíð arbeiðið tekur
- um og hvussu arbeiðið kemur at ávirka tykkara gerandisdag
- hvussu tykkara KT-skipan eftir okkara tykki kann gerast enn betri
Vit hava góðar royndir av at gjøgnumganga uppleggið ella tilboðið saman við kundanum soleiðis, at møguligar misskiljingar kunnu rættast.
Hetta er eisini ókeypis og óbindandi, um annað ikki er avtalað á fyrsta fundinum.
Útgreining av uppgávu
Samstarvið byrjar
Tá partarnir eru samdir um, hvat skal gerast, kann samstarvið byrja.
Umsitur Synack tykkara KT og tit einki hoyra frá okkum, er tað tí at alt koyrir sum tað skal. Vit leggja okkum tó eftir at samskifta við okkara viðskiftafólk við jøvnum millumbilum, og tí ringja vit ella støkka inn á gólvið. Bara fyri at greiða frá hvussu gongur. Eisini tá tað gongur væl.
Eftir okkara tykki er gott samskifti við okkara viðskiftafólk lykilin til framburð fyri allar partar. Tí ynskja vit ikki bara at vera ein veitari hjá tykkum. Vit vilja vera tykkara samstarvsfelagi.
Vita meir? - Skriva eini boð og vit venda aftur til tín!


text:
- Tíðindi, mentan og ítróttur
Maskinskaði gjørdi, at Hasfjord bar við land
Tá ið skoliluftblásarin fór, slóknaði motorurin, og tað bar ikki til at stýra skipinum, sigur Jóhan Petur Abrahamsen, rakstrarleiðari á Strandfaraskipum Landsins.
Jóhan Petur Abrahamsen vísir á, at mekaniskir feilir kunnu koma fyri av og á, og av tí at Hasfjord bara hevur ein motor, so rakar tað harðari enn á øðrum skipum hjá Strandferðsluni.
Fólk frá skipasmiðjuni Mest eru saman við manningini á Hasfjord í gongd við at umvæla blásaran. Skipið skal eisini royndarsiglast, áðrenn tað fer í rutusigling aftur. Nær tað verður er ógreitt enn.
Tak niður
Sí eisini


text:
Eg koyri teg – tú koyrir meg
Nú summarfrítíðin veruliga er byrjað, hava Ráðið fyri Ferðslutrygd, Betri Trygging og Trygd sett í verk átak fyri at steðga rúskoyring.
Hetta verður gjørt við filminum ”Eg koyri teg, tú koyrir meg”, ið var úrslitið av stóru hugskotskappingini hjá Ráðnum Fyri Ferðslutrygd í vetur. Filmlýsingin verður í hesum døgum víst á Facebook og Instagram.
Brynhild Nolsøe í Lágabø úr Vági vann kappingina, og luttekur saman við vinfólki í lýsingini. Brynhild kennir sjálv til avbjóðingarnar av at vera partur av náttarlívinum í aðrari bygd, enn teirri tú býrt í. Tí bygdi hennara hugskot á egnar royndir.
Í vinarbólkinum hjá Brynhild hava tey gjørt eina avtalu, ið byggir á tankan: ”Eg koyri teg, tú koyrir meg.” Hetta merkir, at tey skiftast um at koyra:
- Avtalan er tann, at um eitt vinfólk er farið í býin og eg liggi heima, so ringja tey til mín, og eg fari upp at koyra tey. Um eg eri farin í býin og okkurt vinfólk liggur heima, so koma tey eisini upp at koyra meg. Tað er líkamikið um tað er morgun, dagur ella nátt, greiddi Brynhild frá í lýsingarfilminum, ið er komin burtur úr hugskotinum hjá Brynhild.
- Vit valdu at gera eina hugskotskapping, har ung fólk sluppu at seta dagsskránna, og úrslitið gjørdist hesin filmurin, ið byggir á tey hugskot, ið tey ungu sjálvi høvdu,sigur Lovisa Petersen Glerfoss, stjóri í Ráðnum fyri Ferðslutrygd.
Eftir at vinnarin varð funnin, hevur Brynhild arbeitt saman við eini lýsingarstovu við at menna hugskotið til eina lidna lýsing. Í lýsingini síggja vit Brynhild og hennara vinfólk í býnum og á veg til hús. Í samráð við Brynhild er lýsingin blivin jalig og uppbyggjandi, heldur enn fordømandi og neilig.
Hugburðurin til rúskoyring er broyttur munandi seinastu nógvu árini, og heili 98% av føroyingum siga at rúskoyring verður ikki góðtikin. Men kortini verða bilførarar javnan tiknir við promillu í blóðinum. Harafturat er rúskoyring orsøk til fjórðu hvørja deyðsvanlukku í ferðsluni, vísa tøl úr norðurlondum. Tí er tað eisini í 2021 týdningarmikið at tosa um at steðga rúskoyring!


text:
Snarvegir
Nýggjastu útgávur
Mállærubók at brúka saman við bókaheildini Nem í sætta.
Í mállærubókini eru mállæru-, rættskrivingar- orðabóka- og málføriuppgávur. Afturat hesum eru venjingaruppgávur og avbjóðandi…
Sjófeingi - Heimasíða
Føðsla og burðardygd er nýtt talgilt tilfar til 6. flokk í náttúru og tøkni og heimkunnleika. Stórur partur av tilfarinum er tó væl egnaður at brúka í øðrum høpi…
Gaia 4 - Lærarabók
Útgávan er bara tøk sum i-bók. Hon verður prentað seinni í ár
Náttúra og tøkni til…
Gaia 4 - Grundbók
Náttúra og tøkni til miðdeild
Gaia 4, grundbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir um:
- …
Støddfrøði 7 - Grundbók
Støddfrøði 7 - grundbók er partur av bókaheild til undirvísingina í støddfrøði í 7. flokki.
Støddfrøði 7fevnir um:
- …
"Føroysk samfelagsfrøði – C-stig" er fyrsta samfelagsfrøðiliga lærubók, ið er skrivað beinleiðis til undirvísing á C-stigi í Føroyum. Bókin er skrivað av miðnámslærarum, ið kenna til…
"Føroysk samfelagsfrøði – C-stig" er fyrsta samfelagsfrøðiliga lærubók, ið er skrivað beinleiðis til undirvísing á C-stigi í Føroyum. Bókin er skrivað av miðnámslærarum, ið kenna til…
Ítróttur og heilsa C
Ítróttur og heilsa C - ástøði í verki er ein grundbók til undirvísing í lærugreinini ítróttur og heilsa á miðnámi. Bókin tekur støði í, at lærugreinin fyrst og fremst er verklig.…
Nem í sætta - Næmingabók
Bókin er í seks pørtum, og hvør partur leggur dent á okkurt ávíst:
- At spegla sær leggur dent á tekstir, sum snúgva seg um at síggja seg sjálva/n úr ymiskum…
Veggjakortið ”Evropa” (Nám 2021) er eitt hæddarkort, sum er í stødd 1:5 000 000 (113 x 93 cm). Kortið er umsett úr enskum.
Eins og heimskortið hjá Námi, ”Heimurin”, er Evropakortið…
Søgur um ull tvinnar søguna um føroysku ullarmentanina saman við altjóða ullarmentan og gevur innlit í tann leiklut, ullin hevur havt mentanarliga, samfelagsliga og…
Ætlanin við tilfarinum HetjaFO er at geva næmingunum ástøðiliga og empiriska vitan um sálarfrøðiligar faktorar, sum ávirka, hvussu vit bera okkum at ímóti hvørjum øðrum. Bæði tá ið vit fremja…
Føroysk mállæra 3
Henda bókin er triðja bind í røðini Føroysk mállæra 1-3, har fyrsta bind er um kyn, orðmyndan og bending, og annað bind um syntaks. Bókin er sett fram soleiðis, at tað ikki er…
Uppskriftir í handarbeiði
PDF-skjøl við uppskriftum í handarbeiði. M.a. kanst tú binda ein bólt, gera ein breyðserviett, brodera eitt bókamerki og gera eina sloyfu.
Forritarin Linda Luikas hevur skrivað eina røð av barnabókum um smágentuna Ruby, sum fer á ævintýrferð í gandakendu tøknini.
At skilja tøknina ígjøgnum spæl, hugflog og skapandi menning er…
Myndlist til øll
Hetta er ein avritabók.
Tilfarið er hugsað sum ískoytistilfar til einstaka næmingin, men uppgávurnar kunnu lættliga verða nýttar sum upprit til undirvísingina ella sum beinleiðis…
Myndlistabókin er ætlað sum íblástur til lærarar, sum undirvísa í myndlist í miðdeild. Bókin inniheldur ymisk hugskot til undirvísing í myndlist í miðdeildini, hóast nøkur av hugskotunum kunnu…
Rokning 6a - Grundbók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Grundbók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Tú ert hetja mín!
Málbólkur: børn 6-11 ár
“Tú ert hetja mín” er ein søga fyri børn í øllum heiminum, sum eru ávirkað av COVID-19 farsóttini.
Foreldur, umsorganarfólk ella lærarar eiga at lesa bókina…
Sýni & Dýpi 3 er triðja sBókaheild av trimum til lærugreinina føroyskt á miðnámi og er ætlað 3. ári í 3 ára A-stigi. Sýni og Dýpi 3 er upprunaliga givin út sum sBók, og alt, sum er í sBókini,…
Føroysk mállæra 2
Hetta er annað bind í røðini Føroysk mállæra.
Syntaks er læran um reglurnar fyri, hvussu orð verða sett saman til setningar og tann bygnað, setningarnir hava, og er…
Finka - Ljóð- og mállæra
Ljóð- og mállærubók til útgávuna "Finka - føroyskt til annan flokk".
Ljóð- og mállæran arbeiðir eisini saman við lesibókini, men hevur ikki tilvísingar til lesibókina. Í…
Finka - Næmingabók
Finka er móðurmálstilfar til annan flokk. Høvuðseyðkenni við Finku er,…
Norð
Norð er ein samvirkin bók.
Frásøgan handlar um veðurlagsavbjóðingar í framtíðini og ta felags norðurlendsku søguna, sum er bundin saman við mentan og máli.
14 ára gamla Norð fer at…
“Samfelagið - eg og vit øll” er næmingabók í Samfelagsfrøði í 9. flokki.
Samfelagið – og vit er býtt upp í 5 partar. Bókin fevnir um hesi evni:
- Mentan og tilflyting
-…
Føroysk mállæra 1
Føroysk mállæra 1 viðger kyn í føroyskum, og tað verður víst, at kyn er reglustýrt. Reglurnar eru eftir merking og eftir formi.
Annar partur viðger orðmyndan. Har verður í høvuðsheitinum…
Sálarfrøði - pBók
Sálarfrøði - Lýsing av grundleggjandi leiðum og ástøði í sálarfrøði lýsir sálarfrøði sum vísindaøki í høvuðsheitum. Talan er fyri ein part um eina søguliga gjøgnumgongd og eina allýsing av…
Í hesi bók, ið er ætlað børnum í barnagarðsaldri, verður dentur lagdur á at skilja hugtøk og tøl. Børn í barnagarðsaldri læra fyrst og fremst við at spæla spøl, har tey kunnu gera vart við seg,…
Henda bók er framhald av bókini Í Tallandi 1. Bókin er ætlað børnum í barnagarðsaldri, og á sama hátt sum í tí fyrru bókini verður dentur lagdur á fatan av hugtøkum og tølum. Harafturat verður…
Mállærubók at brúka saman við bókaheildini Nem í sætta.
Í mállærubókini eru mállæru-, rættskrivingar- orðabóka- og málføriuppgávur. Afturat hesum eru venjingaruppgávur og avbjóðandi uppgávur, sum liggja í ibókini og á snar. Til málføriuppgávurnar eru ljóðfílur, sum…
Sjófeingi - Heimasíðasjofeingi.fo
Føðsla og burðardygd er nýtt talgilt tilfar til 6. flokk í náttúru og tøkni og heimkunnleika. Stórur partur av tilfarinum er tó væl egnaður at brúka í øðrum høpi eisini.
Undirvísingartilfarið fevnir millum annað um:
- tekstir, myndir, talvur og…
Gaia 4 - LærarabókNáttúra og tøkni
Útgávan er bara tøk sum i-bók. Hon verður prentað seinni í ár
Náttúra og tøkni til miðdeild
Gaia 4, lærarabók er partur av bókaheild til…
Gaia 4 - GrundbókNáttúra og tøkni
Náttúra og tøkni til miðdeild
Gaia 4, grundbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir um:
- grundbók
- arbeiðsbók
- lærarabók …
Støddfrøði 7 - GrundbókStøddfrøði til hádeild fólkaskúlans
Støddfrøði 7 - grundbók er partur av bókaheild til undirvísingina í støddfrøði í 7. flokki.
Støddfrøði 7fevnir um:
- Grundbók: Næmingabók við fakligum teksti, uppgávum og avbjóðingum. Grundbókin vendir…
"Føroysk samfelagsfrøði – C-stig" er fyrsta samfelagsfrøðiliga lærubók, ið er skrivað beinleiðis til undirvísing á C-stigi í Føroyum. Bókin er skrivað av miðnámslærarum, ið kenna til málbólkin, samstundis sum hon heldur seg neyvt til innihalds- og førleikakrøv í…
"Føroysk samfelagsfrøði – C-stig" er fyrsta samfelagsfrøðiliga lærubók, ið er skrivað beinleiðis til undirvísing á C-stigi í Føroyum. Bókin er skrivað av miðnámslærarum, ið kenna til málbólkin, samstundis sum hon heldur seg neyvt til innihalds- og førleikakrøv í…
Ítróttur og heilsa Cástøði í verki
Ítróttur og heilsa C - ástøði í verki er ein grundbók til undirvísing í lærugreinini ítróttur og heilsa á miðnámi. Bókin tekur støði í, at lærugreinin fyrst og fremst er verklig. Kropsligu venjingarnar og spølini eru samantvinnað við ástøðiliga partin. Bókin leggur…
Nem í sætta - NæmingabókNæmingabók
Bókin er í seks pørtum, og hvør partur leggur dent á okkurt ávíst:
- At spegla sær leggur dent á tekstir, sum snúgva seg um at síggja seg sjálva/n úr ymiskum og nýggjum sjónarhornum.
- Í…
Veggjakortið ”Evropa” (Nám 2021) er eitt hæddarkort, sum er í stødd 1:5 000 000 (113 x 93 cm). Kortið er umsett úr enskum.
Eins og heimskortið hjá Námi, ”Heimurin”, er Evropakortið umsett úr enskum við støði í kortum hjá Collins Bartholomew, ið er heimsins elsta…
Søgur um ull tvinnar søguna um føroysku ullarmentanina saman við altjóða ullarmentan og gevur innlit í tann leiklut, ullin hevur havt mentanarliga, samfelagsliga og søguliga í Føroyum. Stuttu søgurnar eru persónligar hendingar, sum hava sett…
Ætlanin við tilfarinum HetjaFO er at geva næmingunum ástøðiliga og empiriska vitan um sálarfrøðiligar faktorar, sum ávirka, hvussu vit bera okkum at ímóti hvørjum øðrum. Bæði tá ið vit fremja hetjugerðir, og tá ið vit skaða hvønn annan ella bara lata standa til. Fyri at røkka…
Føroysk mállæra 3Ljóðlæra
Henda bókin er triðja bind í røðini Føroysk mállæra 1-3, har fyrsta bind er um kyn, orðmyndan og bending, og annað bind um syntaks. Bókin er sett fram soleiðis, at tað ikki er neyðugt hjá lesaranum at hava stórvegis teoretiskan kunnleika um málvísindi. Hon…
Uppskriftir í handarbeiðiNetútgáva
PDF-skjøl við uppskriftum í handarbeiði. M.a. kanst tú binda ein bólt, gera ein breyðserviett, brodera eitt bókamerki og gera eina sloyfu.
Forritarin Linda Luikas hevur skrivað eina røð av barnabókum um smágentuna Ruby, sum fer á ævintýrferð í gandakendu tøknini.
At skilja tøknina ígjøgnum spæl, hugflog og skapandi menning er grundarsteinurin í bókunum hjá Lindu. Hey Ruby er fyrsta bók í røðíni, og hóast…
Myndlist til øllAvritabók
Hetta er ein avritabók.
Tilfarið er hugsað sum ískoytistilfar til einstaka næmingin, men uppgávurnar kunnu lættliga verða nýttar sum upprit til undirvísingina ella sum beinleiðis partur av arbeiðinum í myndlist.
Tilfarið kann eisini stuðla…
Myndlistabókin er ætlað sum íblástur til lærarar, sum undirvísa í myndlist í miðdeild. Bókin inniheldur ymisk hugskot til undirvísing í myndlist í miðdeildini, hóast nøkur av hugskotunum kunnu nýtast til eldri flokkar, og onnur kunnu nýtast í yngru flokkunum.
Bókin…
Rokning 6a - GrundbókStøddfrøði til fólkaskúlan
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 6 eru:
- Grundbók a, b …
Rokning 6b - GrundbókStøddfrøði til fólkaskúlan
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 6 eru:
- Grundbók a, b …
Tú ert hetja mín!Hvussu børn kunnu berjast ímóti covid-19
Málbólkur: børn 6-11 ár
“Tú ert hetja mín” er ein søga fyri børn í øllum heiminum, sum eru ávirkað av COVID-19 farsóttini.
Foreldur, umsorganarfólk ella lærarar eiga at lesa bókina “Tú ert hetja mín” saman við barninum ella einum
bólki av børnum. Mælt…
Sýni & Dýpi 3 er triðja sBókaheild av trimum til lærugreinina føroyskt á miðnámi og er ætlað 3. ári í 3 ára A-stigi. Sýni og Dýpi 3 er upprunaliga givin út sum sBók, og alt, sum er í sBókini, er ikki við í pappírsútgávuni.
Bókin er í tveimum pørtum. Í fyrra…
Føroysk mállæra 2Grunddrøg í føroyskari syntaks
Hetta er annað bind í røðini Føroysk mállæra.
Syntaks er læran um reglurnar fyri, hvussu orð verða sett saman til setningar og tann bygnað, setningarnir hava, og er eisini um orðaraðið í setningunum.
Bókin tekur fram grundleggjandi drøg við…
Finka - Ljóð- og mállæraFøroyskt til annan flokk
Ljóð- og mállærubók til útgávuna "Finka - føroyskt til annan flokk".
Ljóð- og mállæran arbeiðir eisini saman við lesibókini, men hevur ikki tilvísingar til lesibókina. Í ljóð- og mállærubókini eru ljóð- og mállæruuppgávur.
…
Finka - NæmingabókFøroyskt til annan flokk
Finka er móðurmálstilfar til annan flokk. Høvuðseyðkenni við Finku er, at arbeitt verður miðvíst og tilvitað við lesisnildum -…
Norðtalgild útgáva
Norð er ein samvirkin bók.
Frásøgan handlar um veðurlagsavbjóðingar í framtíðini og ta felags norðurlendsku søguna, sum er bundin saman við mentan og máli.
14 ára gamla Norð fer at leita eftir mammuni, sum er horvin. Á vegnum hittir hon tríggjar lívsklókar…
“Samfelagið - eg og vit øll” er næmingabók í Samfelagsfrøði í 9. flokki.
Samfelagið – og vit er býtt upp í 5 partar. Bókin fevnir um hesi evni:
- Mentan og tilflyting
- Kærleiki og kynslív
- Mannarættindi og hugsjónir
- Búskapur – meiri…
Føroysk mállæra 1Kyn, orðmyndan og bending
Føroysk mállæra 1 viðger kyn í føroyskum, og tað verður víst, at kyn er reglustýrt. Reglurnar eru eftir merking og eftir formi.
Annar partur viðger orðmyndan. Har verður í høvuðsheitinum hugt at samansetingum og avleiðslum, og hetta er fyrsta ferðin, at hesi evnini…
Sálarfrøði - pBókLýsing av grundleggjandi leiðum og ástøði í sálarfrøði
Sálarfrøði - Lýsing av grundleggjandi leiðum og ástøði í sálarfrøði lýsir sálarfrøði sum vísindaøki í høvuðsheitum. Talan er fyri ein part um eina søguliga gjøgnumgongd og eina allýsing av sálarfrøði sum vísindagrein. Eisini verður komið inn á vísindahugsan meiri alment og…
Í hesi bók, ið er ætlað børnum í barnagarðsaldri, verður dentur lagdur á at skilja hugtøk og tøl. Børn í barnagarðsaldri læra fyrst og fremst við at spæla spøl, har tey kunnu gera vart við seg, luttaka og vera skapandi. Tá ið arbeitt verður við at fáa barnið at skilja støddir…
Henda bók er framhald av bókini Í Tallandi 1. Bókin er ætlað børnum í barnagarðsaldri, og á sama hátt sum í tí fyrru bókini verður dentur lagdur á fatan av hugtøkum og tølum. Harafturat verður roknað við, at dentur verður lagdur á veruligt arbeiði og kjak, og at børnini kunnu…


text:
May 22, 2020
In
Uncategorized
MAP fekk 1. virðisløn fyri uppskotið til heildarætlan fyri økið við Stórutjørn. í kappingartoyminum vóru eisini Spenn ráðg.verkfrøðingar.
Hvat er okkara leiklutur, vit sum hava fingið litið upp í hendur at planleggja eitt nýtt íbúðarøkið?
Okkara svar er: at vit mugu skapa karmar um eitt samfelag har tað er pláss fyri okkum øllum. Tað er ikki í lagi at summi ikki hava ráð til ein hóskandi bústað, tað er heldur ikki í lagi at fólk gerðast sjúk av einsemi. Tað er heldur ikki í lagi at vit tína náttúru og djóralív, tá vit skulu herberga okkum sjálvum.
Vit mugu vísa ábýrgd, hugsa í heildum. Geva tí smáa eins stóran ans og tí stóra.
Vit vilja skapa tún og torg har vit natúrliga hittast, vit vilja geva pláss fyri felagsskapinum og fyri einum vaksandi tilvitið um at tilfeingið er avmarkað.
Náttúruríkidømi hava vit bert til láns, tað skal handast víðari til tey næstu nógvu ættarliðini. Vit mugu gera upp við forbrúksmentanina og oyðsl, flestu okkara hava kortini ikki ráð til hana…vit skulu framvegis eiga, men vit skulu eiga minni og deila meira.
Í masterplaninum hava vit raðfest samveru millum menniskju framum bilin. Vit síggja fyri okkum at bilurin missir sítt symbolvirði og verður bert eitt flutningsakfar sum man kann eiga, leiga ella deila, alt eftir tørvi. Harafturímóti hava súkklur og Býarbussurin góðar umstøður í masterplaninum.
Meginreglan er, at ferðslan kann avgreiðast við so fáum koyrivegum sum gjørligt. Miðstaðarøkið og felagstún, har fólk halda til skulu vera bilfrí.
Miðstaðarøki er hjartað í masterplaninum. Har er borgarahús, matvøruhandlar, vakstrarhús og aðrir hentleikar, sum man hevur tørv á í dagligdegnum.
Tjørnin, Stóratjørn, er bindingarliðið millum ítróttarøkið móti vestri og frítíðarøkið móti eystri. Endamálið við báðum økjunum er at fáa fólk út at røra seg, antin til skipaða ítrótt ella til frítíðarlív. Felags fyri bæði økini er, at hesi eru fyri allar borgarar og ikki bert tey sum búgva við Stórutjørn.
Í Ítróttarøkinum eru stórar hallir til íðkan av ymsum ítróttargreinum.
Í Frítíðarøkinum liggur m.a. ein djóragarður sum tekur ímóti barnagarðs- og skúlabørnum til frálæru um djór og plantur. Eitt nú lata børnini uppliva lembingina um vári og luttaka í slaktinum um heystið.
Vit rópa íbúðarøkið við Stórutjørn “eina bygd í býnum”. Her er tað náttúran sum vinnur á býnum og fótprentið er ótætt.
Vit hava eina vón um at vit við hesum masterplaninum megna at varveita vistskipanina á økinum. Ein árinskanning á økinum vísur á, at har reiðrast fuglur sum er í kategoriini er “nærum hóttur” og “hóttur”.
Fyri at varðveita vistskipanina er umráðandi at varðveita so stóran part av Vát- og heiðalendinum sum gjørligt.
Og, sambært djórafrøðingi, so er møguligt at fuglurin framhaldandi fer at reiðrast her, eftir búsetingina. Men, tað krevur at fólki sum býr her gevur fuglinum frið, tá hann reiðrast og kettan, sum er argasti fíggindin hjá fuglinum, kann ikki vera partur av felagsskapinum við Stórutjørn.
Vit hava sum heild raðfest tætta bygging og fáa við hesum masterplaninum pláss fyri umleið 1000-1600 íbúgvar, til samanbering kann sigast at í Kollafirði eru á leið 1000 íbúgvar.
Í uppskotinum er lagt dent á at skapa samanhald millum grannar og at gera felagshentleikar, sum kunnu vera ov kostnaðarmiklir at eiga hvør í sínum lag.
Millum annað hava vit skotið upp eina bygningstypu sum vit kalla Túnhús.
Hetta eru matriklar sum eru nakað størri enn sethúsamatrikkul. Hetta tí at vit meina at hetta tilboðið manglar á húsamarknaðinum í dag. Túnhúsini eru tvær samansettar húsalongdir við 4-8 íbúðum. Við einum felagstúni og smærri bygningningum um túni sum kunnu rúma ymsum felagshentleikum. Eitt nú spælirúm, vakstrarhús, verkstaður, hjallur, gestakamar v.m.
Hetta kann vera eitt minni íbúðarfelag sum tú keypir teg inn í. Sum partur av fleiri verður húsakeyp el. Húsabygging ikki so møtimikil. Her kunnu fleiri ættarlið búgva í sama húsi og tó hava sítt egna.
Kráirnar eru bólkar av 34-38 búeindum, sum liggja rundanum eitt stórt bilfrítt felagsøki við felagshúsi, vakstarhúsi, urtagarði, spæliplássi og felags hentleikum so sum goymsla, hjallar, verkstað og gestaíbúðir til avvarðandi hjá íbúgvunum, ið koma til Hoyvíkar at ferðast. Hesar eru staðsettar við stórari virðing fyri heyggjunum og vøkru útsýnislinjunum fyri eystan.
Í øllum húsatypunum í masterplaninum viðmæla vit at leggja eina fleksibla hædd inn, sum kann leigast út ella inndragast í húsarhaldið alt eftir tørvið. Hetta gevur møguleika fyri at varðveita sín bústað gjøgnum alt lívið, óansæð, um ein hevur tørv á at víðka ella minka um búvíddina hjá sær. Á hendan hátt kunnu tey mongu, sum í dag hava tørv á einum minni og bíligari heimi, enn tað sum finst á marknaðinum í dag, eisini fáa møguleikan at búleikast við Stórutjørn.


text:
Pensjónsnýskipan fyri pensjónistin?
10. juli 2018
Eggjandi skipanir, har ið tað loysir seg at arbeiða, er grundarlagið undir framburði og vøkstri í samfelagnum. Tí skulu vit hava eina pensjónsskipan, ið ikki revsar pensjónistar fyri at arbeiða
Nýggja pensjónsskipanin loysir ikki trupulleikan við høgu mótrokningin fyri arbeiðsinntøku, og tí er hon als ikki eggjandi fyri pensjónistar. Hvørki fyri tey, ið hava hug at arbeiða, ella tey, ið ikki kunnu arbeiða.
Pensjónistar og samfelagið skulu vera vinnarar
Ein skipan, ið er eggjandi - heldur enn oyðileggjandi - gagnar øllum pørtum í samfelagnum og er viđ til at styrkja vælferðarsamfelagið Føroyar.
Tí skal ein loysn fáast á hesum beinanvegin, tá ein nýggj stjórn tekur við í Føroyum.
Eingin má ivast í, at vit í Sambandsflokkinum fara at broyta pensjónsskipanina, so okkara pensjónistar fáa sína fríheit.
Pensjónistar, ið hava arbeiðsinntøku verða í veruleikanum skattaðir dupult. Fyrst av síni inntøku og síðani við mótrokning í pensjónini.
Nú hevur samgongan viđ Javnađarflokkinum á odda, sum nakað heilt nýtt eisini mótroknað í grundarupphæddini.
Fyri einstaka pensjónistin merkir hetta, at úrtøkan verður millum lítið og onki.
Orsøkin at taka eitt eyka tak er ikki fíggjarliga grundað, men heldur er tað eldhugurin, og tað at halda seg virknan, ið er drívmegin fyri framhaldandi at verða á arbeiđsmarknaðinum, eftir at pensjónsaldurin er rokkin.
Fleiri fyrimunir
Samfelagsliga eru fleiri fyrimunir við, at fólk hava hug at arbeiða longur. Og sjálvandi er tað sjálvboðið.
Útboðið av arbeiðsmegi økist, og hetta er harðliga brúk fyri í Føroyum í dag, har flestu vinnugreinar skríggja eftir arbeiðsmegi.
Her vil penganýtslan hjá pensjónistunum hækka, skatta- og avgjaldsinntøkurnar økjast hjá landi og kommunum.
Sambandsflokkurin mælir til eina skipan, ið eggjar teimum, sum hava hug at verða virkin á arbeiðsmarknaðinum eftir pensjónsaldur.
Hetta kann gerast við at hækka inntøkumarkið ella lata ein arbeiðsfrádrátt.
Við hesum kunnu pensjónistar velja eina lagaligari yvirgongd til pensjónistatilveruna.
Pensjónistar skulu hava frælsi til at velja, nær teir ynskja at fara av arbeiðsmarknaðinum.
Tað tænir borgaranum og samfelagnum øllum.
Bárđur S. Nielsen
formaður í Sambandsflokkinum
RN
Aftur


text:
Kjógvi (lat. Stercorarius parasiticus L; da. Spidshalet Kjove) — kjói — er nakað størri enn tjaldur. Flestu eru bara brúnir, men summir eru búkhvítir, teir eru kallaðir hvítkjógvar. Báðir eru tó sama slagið. Stundum eru tveir makar báðir brúnir, stundum er annar brúnur og hin hvítkjógvi, og stundum eru báðir hvítkjógvar.
Kemur fólk um vegir, har sum hann eigur, kastar hann seg niður á vøllin og lemjir seg, sum hann skuldi verið veingjabrotin; koma tey nærri at reiðrinum, flýgur hann í loft og skjýtur seg við ferð niður yvir tey, til at sláa tey við veingjunum. Hann ger sær reiðrið har, sum væl av øðrum fugli eigur um vegir, tí
hann etur bæði egg og ungar og er yvirhøvur ein ræðuligur ránskroppur. Mýrisnipu skjýtur hann seg niður á, sum hon liggur á reiðrinum, og tað so hart, at sleppur hon sær ikki undan, so verður hon ryggbrotin. Snúiligur er hann í lofti, so flestu hagafuglar noyðast at lúta fyri honum; men spógvin er enn snúiligari, og tuskar hann av, til hann má dvína.
Úti á sjónum eltir hann ritu, berjir hana við veingjum og nevi, til hon má spýggja upp tann matin, hon hevur í kjósini, og tað loftar hann so og svølgir. Hann verpur 2 ella 3 brúnlig ella grønlig egg við dimmum blettum og vermir ½4ðu til 4 vikur. Ungarnir eru fyrst morgráir, brúnflekkutir, tá ið teir eru floygdir. Úr sama reiðri koma stundum ein hvítkjógvi og ein dimmur. Um veturin fer hann suður at heitum londum og heldur seg har úti á opnum havi.
Úr: Mikkjal á Ryggi: Fuglabókin, Dýralæra II. 1951.
Kjógvasløgini líkjast másasløgunum í vakstrarlagi, men hava stóran spískan krók á nevinum og sterkar, hvassar og krókutar kløur, — tað vísir, at rovfuglakyni er í teimum. Veingirnir eru einskila stórir, og teir flúgva so skjótt, at fáir fuglar kunna sleppa undan teimum. Aftur úr velinum hava teir, uttan skúgvur, tvær langar fjaðrar, snældan nevndar. — Másasløgini og kjógvasløgini verða ofta sett saman í ein bólk, sum er kallaður teir vongstóru ella stórveingir.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Fólkatal
Fólkatalið er øll fólk, sum eru skrásett at búgva í Føroyum sambært Landsfólkayvirlitinum.
Hagtøl um fólkatalið fevna um øll, sum eru skrásett at búgva í Føroyum, har tey eru lýst við føðidegi, kyni v.m.
Orðalýsingar:
- Kynsbýti er prosentbýtið ímillum mannfólk og konufólk.
- Burðaravlop er munurin millum fødd og deyð.
- Nettoflyting er munurin ímillum tilflyting og fráflyting.
- Fólkatættleiki er, hvussu nógvir persónar búgva á hvørjum ferkilometri.
Sí eisini Burðaravlop, Nettoflyting og Framrokning.
Orsøkin til, at fólkatølini eru ein mánað afturúr, er, at seinkingar eru í skrásetingum og fráboðanum, serliga eru tað flytingar, ið verða skrásettar, eftir at uppgjørdi mánaðurin er liðugur. Fyri at fáa tær flestu rættingarnar við verður bíðað ein mánað, so at uppgerðin verður so rættvísandi sum gjørligt.


text:
Á heystkappríðingini hjá Føroya Ríðingarfelag leygardagin, var 81 ára gamli Svenning Reinert heiðraður við gullnálini hjá ÍSF. Tað var forsetin í ÍSF, Elin H. Joensen, ið handaði Svenning Reinert nálina og skreytblað. Brandur í Dali, formaður í Føroya Ríðingarfelag handaði eisini Svenning Reinert gávu frá felagnum og takkaði honum fyri øll árini hann hevur kappast.
Svenning Reinert helt eisini stutta røðu, har hann takkaði eldsálinum í Føroya Ríðingarfelag, fyri at tey hava gjørt tað møguligt at kappast øll hesi árini. Svenning Reinert legði dent á stóra munin frá kappast var á landsvegi á Velbastaðvegnum, til nú har dystast verður á breytini við Marknagil.
Samstundis takkaði Svenning Reinert eisini fyri Gullnálina hjá ÍSF. Svenning Reinert segði at fyri hann, var hetta ein stórur heiður, sum hann var ómetaliga takksamur fyri.


text:
Vit skulu hava viðgerðartrygd - behandlingsgaranti til føroyingar
11. mars 2019
Okkara heilsuverk hevur brúk fyri, at árliga játtanin hækkar við 300 mió. kr. í mun til verandi støðið, um vit skulu lyftast upp á sama støðið sum Danmark og hini norðanlondini.
Hetta er ein hækking, sum skal brúkast til fleiri serlæknar og heilivág, og sum verður neyðug, tá framskrivningar av fólkatalinum og fólkasamansetningini siga okkum, at enn fleiri føroyingar í framtíðini koma at hava tørv á sjúkraviðgerð, rehabilitering o.a.
Hetta svarar til, at vit komandi 10 árini skulu seta 3 mia. kr. meira til í játtanum til heilsuverkið.
Hetta mugu og skulu vit taka í størsta álvara.
Um vit ikki gera tað, koma fleiri og fleiri at tekna privatar sjúkratryggingar, soleiðis at grundarlagið spakuliga verður tikið undan okkara heilsuverki, íroknað langtíðarviðgerð av kroniskum sjúkum, menning, gransking o.a.
Tað er umráðandi, at dygdin í okkara heilsuverki er á einum kappingarførum støði - og her er viðgerðartrygdin lykilin til, at ikki øll fara til privatsjúkrahús ella velja okkara felags heilsuverk frá.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
Koppset teg áðrenn Ólavsøku!
Nógvar tíðir eru tøkar dagarnar upp undir tjóðarhátíðina.
Tað fer at liggja væl fyri hjá fólki at lata seg koppseta áðrenn Ólavsøku.
Nógvar tíðir eru tøkar í dag á Landssjúkrahúsinum. Harumframt eru nógvar tíðir tøkar...
- sunnudagin 25. juli: á landssjúkrahúsinum
- mánadagin 26. juli: á øllum trimum sjúkrahúsunum
- týsdagin 27. juli: á Klaksvíkar Sjúkrahúsi og Landssjúkrahúsinum.
Bóka tíð við at fara inn á koppseting.corona.fo ella við at trýsta her.
2. august verður aftur skipað fyri støkk inn koppseting. Hetta verður á øllum trimum sjúkrahúsunum frá kl. 17.30.


text:
Sigurjón Pálsson og EPAL hava í felag framleitt Prófastur. Ein heilt stórur lundi úr træ!
Sigurjón Pálsson er sniðgevið, rithøvundur og útbúgvin arkitektur frá Royal Danish Academy of Fine Arts. Sigurjón hevur sniðgivið nógvar vørur fyri danska Normann Copenhagen har m.a. serliga 'Shorebird' er vorðin eyðkendur kring allan heimin.
Sera snøggur lundi úr træ. Høvdi er fast við magneti og tískil kann høvdið snarast.
Prófastur er 27cm høgur.
Lundarnir frá Sigurjón Pálsson eru tríggir ymiskir í stødd; #faroesepuffin er 7cm, Lundi er 13cm og Prófastur er 27cm høgur.


text:
5. flokkur í Skúlanum við Streymin
Mýrisólja blómar í mai og juni. Hon kann gerast 10 til 50 cm høg. Hon veksur í veitum, eftir áarbakkanum og í mýrum.5
Summardáin er lítil á vøkstri, einar 5 til 15 cm til støddar. Hann er so lívseigur, at hann veksur alt árið. Eisini um veturin, tá ið kavin toyar, setur hann høvdið uppundan.7
Mýrufípan blómar í mai og juni. Hon kann gerast 20 til 40 cm høg. Hon veksur, har tað er eitt sindur vátt. Veksur bert á norðaru hálvkúlu.9
Børkubóndi verður eisini nevndur kápukona. Hetta helst tí, at um tú hyggur nær at honum, líkist hann eini konu í fínum kjóla. Hann blómar tíðliga á sumri, í juni og juli. Hann gerst 10 til 30 cm høgur. Hann veksur í bø og í haga.13
Litingarsortugras blómar í juni og juli. Tað gerst 15 - 60 cm høgt, og verður brúkt at lita tógv við. Tað gevur gulan lit. Tað veksur, har tað er góð jørð og góður sólargangur.15
Reyðakkuleyða blómar í juli. Hon gerst 20 til 30 cm høg. Hon er vanlig í vátlendi, í bønum og við vegjaðarin.17
Smyrilsurt er 20 til 60 cm høg. Hon blómar frá juli til september. Smyrilsurt veksur, har tað er grýtut og turt.19
Smæra verður 10 til 25 cm høg. Hon er ofta at síggja í bønum og fram við vegnum. Smæra verður eisini nevnd seyðasmæra.21
Foto/ Myndir/ Asseq/ Valokuva/ Guvvieh/ Nuotraukos/ Photo:
S1-24: Thordis Dahl Hansen


text:
Starvslýsing
Søkt verður eftir lærara til Viðareiðis skúla.
1 lærara í tíðaravmarkað parttíðarstarv skúlaárið 2021-2022. Endaligi setanarbrøkurin, sum væntandi verður umleið 0,5 – 0,6, verður ásettur eftir 1. september.
Tann, ið settur verður, skal:
· undir ábyrgd leiðslunnar taka lut í dagliga arbeiði skúlans
· duga at samstarva, vera fyrikomandi og sýna jaligan hugburð mótvegis næmingunum
· verða fús/ur at taka á seg tær uppgávur, ið eru í skúlanum
· vera stundislig/ur og nærløgd/ur
· vera við til áhaldandi at menna skúlan
Skúlanum tørvar lærara, ið m.a. kann átaka sær:
· at undirvísa í ítrótti og svimjing
· at undirvísa í øllum lærugreinum í 1. og 2. flokki.
Førleikakrøv
· Útbúgving sum fólkaskúlalærari. Ynskiligt er, at umsøkjarar hava starvsroyndir í fólkaskúlanum
Lønar- og setanartreytir
· Starvið verða sett sum sáttmálasett starv, uttan so, at tann, ið settur verður, er tænastumannasettur lærari frammanundan.
· Starvið verður lønt sambært avtalu millum Føroya Lærarafelag og Fíggjarmálaráðið í lønarflokkunum 18.1 – 29.2.
Umsóknir
Umsóknir, saman við c.v. og avriti av prógvum skulu vera fyrstalæraranum í hendi í seinasta lagi mánadagin 21. juni 2021 kl. 15.00.
Umsóknir kunnu eisini sendast við telduposti til jensebeth@skulin.fo.
Nærri fæst at vita um starvið við at venda sær til skúlaleiðaran, Jensebeth Absalonsen, á tlf. 45 11 80 ella 23 10 80.
Viðareiðis skúli hevur næsta skúlaár 39 næmingar í 1. – 7. flokki.
Starvslýsing - Viðareiðis skúli.pdf


text:
Hálvfinala, menn:
Fleyr skal hava gull í ár
Fleyr - Ternan
Venjarin hjá Fleyr, sum er langt fremst í landskappingini, dylir ikki fyri, at málið hjá høvuðstaðarfelagnum í ár er at vinna gull. Og tað kann líka so væl vera í steypakappingini eisini. Venjarin hjá Ternuni heldur tó, at tað ber til at berja mótstøðuliðið niður
- Nú haldi eg at tíðin aftur er komin til at Fleyr skal vinna gull. Vit liggja væl fyri í landskappingini, men vit fara í øllum førum at royna at geva okkum sjálvum møguleikan at vinna gull í steypakappingini, og so kunnu vit síggja um hitt eisini ber til.
Tað sigur Kristian Mikkelsen, venjari hjá mansliðnum hjá Fleyr, sum leygardagin spælir hálvfinalu í steypakappingini í flogbólti í høllini á Hálsi.
Mótstøðuliðið er Ternan, og hóast toftamenn hava havt rímiligt tak á Fleyr í ár, so hevur suverena oddaliðið úr Havn kortini vunnið allar dystirnar í landskappingini í ár. Ternan vann dystin í FK-kappingini, og tí vil Kristian Mikkelsen ikki siga, at dysturin í morgin verður ein lættur dystur.
Kristian Mikkelsen: Tveir hjá Ternuni skara frámúr
- Ternan hevur eitt gott lið, har serliga tveir leikarar skara framúr. Teir hava gjørt tað trupult fyri okkum, ikki bara í FK-kappingini, tí í fyrsta dystinum í landskappingini var tað um reppið, at vit taptu. Men vit fótaðu okkum og vunnu, tá avtornaði, sigur Kristian Mikkelsen.
Málið hjá honum í morgin er at vinna, og hann hevur rættiliga góðar vónir. Tí liðið hjá honum er væl fyri. Bæði tá tað kemur til kropsligu støðuna og tá tað kemur til leikaratilfar.
- Vit hava 14 leikarar at taka av, so á tann hátt eru vit væl fyri. Gamaní mangla vit onkran av teimum allarbestu, sum er úti langtíðarskaddur, men har eru aðrir sum taka við, sigur Kristian Mikkelsen.
Støðan í landskappingini, har Fleyr er níggju stig fremst, hevur gjørt tað møguligt hjá liðnum at venja tunga kropsliga venjing allan januar mánað, og tað metir venjarin vera ein greiðan fyrimun. Sum kann koma væl við seinni í ár.
- Nú eru vit so væl fyri kropsliga sum vit kunnu vera, og vónandi sæst tað aftur í morgin, sigur Kristian Mikkelsen.
Bárður Jacobsen: Vit hava lykilin
Heilt so góðar umstøður hevur Bárður Jacobsen, venjari hjá Ternuni, ikki havt. Hansar lið liggur á fjórða plássi, og hóast onkur bakkøst, hevur hann góðar vónir.
- Málið hjá okkum er í øllum førum at fara eftir finaluplássinum, og mínar royndir við Fleyr eru, at tað ber til at pilka teir niður. Tað fara vit at royna at gera, og eydnast tað, so er als ikki óhugsandi, at tað ber til hjá okkum at vinna, sigur hann.
Sum nevnt hevur Bárður Jacobsen havt onkrar trupulleikar við venjingunum, tí á Toftum eru leikarar, sum spæla fótbólt afturat flogbóltinum.
- Tað mugu vit tíverri taka við, men tað slepst ikki undan, at tað skerjir hópin hjá okkum. Men nú halda vit so fram, tað sum er eftir av hesum árinum við tí tilfari vit hava, og so má tað røkka ella støkka, sigur venjarin hjá Ternuni.
Hann er venjari fyri einum hópi, sum ikki hevur tær drúgvu royndirnar, men tær hevur hann hinvegin sjálvur. Saman við Trygva Hansen, sum m.a. hevur spælt saman við Bárði Jacobsen í ÍF – og vunnið steypafinaluna.
Tað er meira enn Fleyr-leikararnir hava gjørt. Og hvør veit; kanska kann tað vera við til at ávirka úrslitið í morgin.
Dystirnir leygardagin eru hesir:
Kvinnur:
Kl. 13.00 Fleyr – TB
Kl. 15.00 SÍ – KÍF
Menn:
Kl. 17.00 ÍF – SÍ
Kl. 19.00 Fleyr – Ternan


text:
Vit hava fyrr brent okkum av falska tryggleikanum í ríkisfelagsskapinum, og tað er ótrúligt at ein flokkur sum bara hevur henda falska tryggleika at bjóða er stórsti flokkur á tingið. Tryggleikin er í mínari verð, at sjálvur avgera sína lagnu, í einum fullveldi eru tað vit, og bert vit sum taka avgerðirnar, og hetta er neyðugt fyri at skapa ein virðiligan og tryggan gerandisdag, sum tjóð, sum fólk og sum einstaklingar í tjóðini.
Røða, ið eg helt í sambandi við 3. uppstillingarfund hjá Tjóðveldinum til løgtingsvalið 2003
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum


text:
84 staðfest positiv í gjár
Øll tey sum eru staðfest positiv hava fingið boð
Verkætlanin á Ólavsvegi gongur eftir ætlan
Níggju grundøki verða gjørd á Toftum og arbeiðið at gera vegin verður væntandi liðugt fyri árslok
Innkomuvegurin hart tiltrongdur
- Hetta merkir, at vit nú kunnu fara í gongd við arbeiðið við fullum seglum. Tað er hart tiltrongt og vegagerðin fer at gagna ø
Famjinstunnilin og ringvegurin avgreiddir á tingi
Full semja um hesi mál – eisini um at veita stuðul til avlýstar tónleikafestivalar


text:
Søgan hjá Tosa
Hví Tosa?
Fyri okkum hevur henda verkætlanin havt nógv størri týdning enn bert at sleppa inn á telemarknaðin.
Vit hava gjørt hetta fyri at geva føroyingum møguleika til at velja alneyðugar tænastur, sum samskifti og internet, til ein betri prís.
Tað er eingin loyna, at Tosa hevur møtt nógvum mótgangi í royndini at sleppa inn á telemarknaðin í Føroyum.
Tískil hevur tað ongantíð verið ein spurningur um at geva upp, men heldur nær vit sluppu í gongd at broyta verandi støðu.
Álit
Sum ein nýggjur televeitari síggja vit nógv økir, har vit kunnu gera mun. Við nýggjastu tøknini bjóða vit tryggar og dygdargóðar tænastur.
Við virðing fyri privatlívinum geva vit viðskiftafólki okkara fult tamarhald á teirra data. Hetta er eisini í samráð við nýggju dátuverndarlógina - eisini kent sum GDPR.
- Vit vilja skapa álit millum viðskiftafólk okkara.
Tøkk!
Vit eru ómetaliga takksom fyri stuðulin, ið vit hava fingið frá fólki og samstarvsfelagum – hvørt einasta “Like” á Facebook og eggjandi orð á vegnum hevur havt stóran týdning fyri okkum, bæði sum toymi og felag!
Framtíðin
Hetta er tó bert byrjanin til eina spildurnýggja leið innan samskifti. Vit hava stórar ætlanir fyri framtíðina í Føroyum og vilja fegin bjóða tykkum vælkomnum at gerast ein partur av hesi spennandi ferð.
Saman kunnu vit broyta Føroyar til eitt enn betri stað!
Hvør er Tosa?
Vit ynskja broyting
Vit ynskja frælsi
Vit avbjóða
Vit eru líka sum tú!


text:
Fyrverandi sakførarin hjá Trump Michael Chone skal trý ár í gegli. Hann bleiv dømdur fyri at lúgva fyri lóggávuvaldinum í USA “Kongressini”, snýtt við pengum til valstríðið og aðrar brotsgerðir.
Dómarin William Pauley segði dómin mikudagin og Michael Chone verður nú noyddir at gera toyklemmur tey næstu trý árini.
Tá er tað sindur lættari at vera politikkari í Føroyum, her kann alt lata seg gera og handlar man í heimildarloysið ella tosar ósatt, so fær tað ongar fylgjur, man fær meira senditíð í Kringvarp Føroya og meira pengar at snýta fyri.


text:
- Tíðindi, mentan og ítróttur
Krúnprinsaparið á vitjan
Klokkan 8.30 kemur Dannebrog á Havnina saman við Hvidbjørnen og Brimli, og tá fer Hvidbjørnen at skjóta 21 skot í Nólsoyarfirði.
Klokkan 9.05 leggur Dannebrog at á Bursatanga og kl. 9.20 fer krúnprinsahúskið í land, har almenna móttøkan verður.
Eftir móttøkuna verður spákað út í Tinganes, á vegnum verður kunnað um róðrarfelagið Knørr, og klokkan 9.55 er løgmaður vetur fyri móttøku.
Síðani verður ferðast runt í høvuðstaðnum, kl. 10.25 til býartrappuna í Vágsbotni, kl. 11.05 til skúlan á Argjahamri, kl. 12.15 verður vitjað í Finsen, og kl. 13 verður býráðið vertur fyri miðmála á Hotel Hafnia.
Klokkan 14.30 verður vitjað á Glasir, og kl. 15.20 verður vitjað í Sjóvinnuhúdsinum á Vestaru bryggju, og kl. 16.05 verður vitjað í løgtinginum.
Mary, krúnprinsessa fer ein part av tíðini fyri seg, og kl. 14.30 vitjar hon Býlingshúsið Undir Fjalli og kl. 15.25 vitjar hon í Kvinnuhúsinum. Eftir vitjanina har, fer krúnprisessan í løgtingið.
Kl. 16.55 fara tey úr løgtinginum og umborð á Dannebrog.
Klokkan 19.05 verður so veitsludøgurði í Norðurlandahúsinum, sum Aksel V. Johannesen, løgmaður er vertur fyri.
Sí eisini


text:
Tíðindi
Nýggjastu útgávur
Sálmar til fólkaskúlan, Framhaldsdeild, er ætlað næmingum í 8. til 10. flokki. Her eru uppgávurnar torførari, men eisini her stendur tað til læraran at meta um, hvat næmingarnir eru førir…
Sálmar til fólkaskúlan, Miðdeild, er ætlað næmingum í 4. til 7. flokki. Lærarin verður tó í fleiri førum noyddur at hjálpa til. Sálmar eru torskildir og sjáldan á barnannna støði, hvørki…
Tilfarið er sett saman av tveimum næmingaheftum á ymiskum torleikastigi og einari læraravegleiðing.
Sálmar til fólkaskúlan, Miðdeild, er ætlað næmingum í 4. til 7. flokki. Lærarin verður…
Rokning 5 - Hálvársroynd og heilársroynd
Rokning 5 er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og…
Mállærubók at brúka saman við bókaheildini Nem í sætta.
Í mállærubókini eru mállæru-, rættskrivingar- orðabóka- og málføriuppgávur. Afturat hesum eru venjingaruppgávur og avbjóðandi…
Sjófeingi - Heimasíða
Føðsla og burðardygd er nýtt talgilt tilfar til 6. flokk í náttúru og tøkni og heimkunnleika. Stórur partur av tilfarinum er tó væl egnaður at brúka í øðrum høpi…
Gaia 4 - Arbeiðsbók
Náttúra og tøkni til miðdeild
Gaia 4, arbeiðsbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir…
Gaia 4 - Grundbók
Náttúra og tøkni til miðdeild
Gaia 4, grundbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir um:
- …
Støddfrøði 7 - Upggávubók
Støddfrøði 7 - Uppgávubók er partur av bókaheild til undirvísingina í støddfrøði í 7. flokki.
Støddfrøði 7 fevnir um:
- …
Støddfrøði 7 - Grundbók
Støddfrøði 7 - grundbók er partur av bókaheild til undirvísingina í støddfrøði í 7. flokki.
Støddfrøði 7fevnir um:
- …
Nem í sætta - Lærarabók
Læraravegleiðingin til Nem í sætta er býtt í tveir partar, Vegleiðing um føroyskt og Vegleiðing til partarnar.
Í Vegleiðing…
Nem í sætta - Næmingabók
Bókin er í seks pørtum, og hvør partur leggur dent á okkurt ávíst:
- At spegla sær leggur dent á tekstir, sum snúgva seg um at síggja seg sjálva/n úr ymiskum…
Veggjakortið ”Evropa” (Nám 2021) er eitt hæddarkort, sum er í stødd 1:5 000 000 (113 x 93 cm). Kortið er umsett úr enskum.
Eins og heimskortið hjá Námi, ”Heimurin”, er Evropakortið…
Nótakoyrikort 1
Nótaoyrikortið miðjar ímóti: at næmingar læra hvussu nótaskipanin er uppbygd, hvussu nótarnir eita, hvar teir liggja á nótalinjum, á klaverinum í G-lykil og í F-lykil.
Í frálæruni verður…
Myndlist til øll
Hetta er ein avritabók.
Tilfarið er hugsað sum ískoytistilfar til einstaka næmingin, men uppgávurnar kunnu lættliga verða nýttar sum upprit til undirvísingina ella sum beinleiðis…
Myndlistabókin er ætlað sum íblástur til lærarar, sum undirvísa í myndlist í miðdeild. Bókin inniheldur ymisk hugskot til undirvísing í myndlist í miðdeildini, hóast nøkur av hugskotunum kunnu…
Rokning 6 - Hálvársroynd og heilársroynd
Rokning 6 er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Lærarabók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6 - Uppgávubók
Uppgávubók til Rokning 6, sum er partur av bókaheild til undirvísingina í støddfrøði í fólkaskúlanum. Uppgávubókin er skipað eftir evnum við somu kapitlum sum grundbøkurnar. Til hvønn kapittul í…
Rokning 6a - Grundbók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6a - Lærarabók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Grundbók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6a - Javnbók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Javnbók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
“Samfelagið - eg og vit øll” er næmingabók í Samfelagsfrøði í 9. flokki.
Samfelagið – og vit er býtt upp í 5 partar. Bókin fevnir um hesi evni:
- Mentan og tilflyting
-…
Rokning 5b - Javnbók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 5b - Lærarabók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 5b - Grundbók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Nem mál í fimta
Mállærubók at brúka saman við bókaheildini Nem í fimta.
Í mállærubókini eru mállæru-, rættskrivingar- orðabóka- og lesifatanaruppgávur.
Partarnir í mállærubókini hava somu heiti…
Rokning 5 - Uppgávubók
Uppgávubók til Rokning 5, sum er partur av bókaheild til undirvísingina í støddfrøði í fólkaskúlanum. Uppgávubókin er skipað eftir evnum við somu kapitlum sum grundbøkurnar. Til hvønn kapittul í…
FiskimennSkaldsøga. Skúlaútgáva
Henda útgávan av skaldsøguni Fiskimonnum er í fyrstu syftu ein skúlaútgáva. Men samstundis er skaldsøgan við inngangi sínum, sínum viðmerkingum, tekningum og sínum ávísingum ein fongur hjá øllum bókmentaáhugaðum fólki í landinum.
Skaldsøgan Fiskimenn er realistisk og…
HeimurinMyndatalva
Heimurin er heimskort við nøvnum á londum, høvuðsstøðum og øðrum stórbýum. Heimsins høv eru nevnd, og harafturat kunnu vit fylgja tíðarlinjuni um allan heimin.
Talvurnar eru 52 x 76 cm, plastaðar og tí haldgóðar. Hettar eru myndatalvur, ið væl kunnu prýða skúlastovur,…
Grót og steinsløgMyndatalva
Myndatalva, ið vísir myndir av kendum steinsløgum. Talvan er 52x76 cm til støddar, plastaðar og tí haldgóðar.
Duruta og aðrar søgurHans Andrias Djurhuus í úrvali
Duruta og aðrar søgur er Snípubók í røðini Snípa – Klassikari. Umframt stuttsøguna um Durutu, eru fimm aðrar søgur við í savninum. Søgurnar eru allar kensluríkar og spennandi og snúgva seg um truplan og ólukkuligan kærleika, illgerðir og svik, sorg og deyða. Stuttsøgusavnið…
OyraðMyndatalva
Myndatalva av Oyranum við stuttari kunnandi frágreiðing og føroyskum heitum.
Sjey myndatalvur í røðini eru komnar út. Tær eru 52 x 76 cm, plastaðar og tí haldgóðar. Hettar eru myndatalvur, ið væl kunnu prýða skúlastovur, stovnar og heim.
Bókin byrjar við einum almennum parti, har eldgos verða viðgjørd í alheimshøpi. Høvuðsdenturin er lagdur á føroyska partin, har føroyski basaltháslættin verður lýstur við niðastu basaltfláum, kolalind, gosmyrju, miðfláum, ovastu basaltfláum og innskotum við gongum, óregluligum…
Føroyingasøga er skrivað í Íslandi, ið hvussu er ikki seinni enn um ár 1200. Søgan er ikki varðveitt í heilum líki, men í pørtum í ymsum handritum, mesti parturin í Flatoyarbók, men eisini í søgunum um Ólav Tryggvason og Ólav Halga. Aftast í hesari útgávu er eftirmæli eftir…
Føroya Skúlabókagrunnur hevur við hesum verki givið út fyrstu fullfíggjaðu føroysku floruna í litum. Føroysk flora er skrivað teimum mongu, sum hava áhuga fyri plantum, men er tó í fyrsta lagi ætlað sum undirvísingarmiðil í skúlunum. Á floruni eru plantuættirnar, plantuskipanin,…
Bein og vøddarMyndatalva
Bein og vøddar lýsir bein og vøddar í kroppi okkara.
Talvurnar eru 52 x 76 cm, plastaðar og tí haldgóðar. Hettar eru myndatalvur, ið væl kunnu prýða skúlastovur, stovnar og heim.
EvropaVeggjakort
Veggjastødd 120 x 160 cm. Lutfall 1 : 2 mió.
Kortið er umhvørviskort við nýggjum landamørkum og landanøvnum. Harumframt eru havstreymar og havbotnsrelieff við.
Kortið verður selt ómonterað frá Bókamiðsøluni, tel. 31 37 56. Skúlar o.o. kunnu fáa kortini monterað á…
EygaðMyndatalva
Myndatalva av eyganum við stuttari kunnandi frágreiðing og føroyskum heitum.
Sjey myndatalvur í røðini eru komnar út. Tær eru 52 x 76 cm til støddar, plastaðar og tí haldgóðar. Hettar eru myndatalvur, ið væl kunnu prýða skúlastovur, stovnar og heim.
FiskivinnaÁrbók fyri Føroyar 5
Arbeiðshefti til 5. kapittul í Árbók fyri Føroyar. Meginparturin av tilfarinum er uppávur, men greitt verður eisini í stuttum frá um fiskiveiði, skipan av veiðini, veiðihagtølum, fiskileiðum og hýrum. Heftið er ætlað sum stuðul at lesa og skilja Árbók fyri Føroyar, so at…
Flutningur og samferðslaÁrbók fyri Føroyar 8
Arbeiðshefti til 8. kapittul í Árbók fyri Føroyar. Stutt søguligt yvirlit er yvir flutning fyrr í tíðini, yvir politiska orðaskiftið um samferðslu um miðju 20. øld og um samferðslu og flutning nú. Heftið kann nýtast í lærugreinunum søgu/samtíð, samfelagsrokning og landalæru.
Bókin er um fuglin í Føroyum, Áslandi, Hetlandi, Orknoyggjum og Ytru Suðuroyggjunum (Hebridunum). Hon er handbók, sum er ætlað at hava hjá sær at greina fugl eftir. Nøvnini á teimum fuglunum, sum eru sæddir í Norðuratlantshavi, 466 í tali, eru dagførd at 1. juni 1990. Einar 500…
Føroysk kórbók 1Kórsatsir eftir Karl Clausen
Á kórbóklinginum, sum Ólavur Hátún hevur lagt til rættis, eru vælkendir føroyskir sangir og sálmar. Karl Clausen hevði í mong ár gott og regluligt samskifti við føroysk kórfólk. Hann gjørdi kórsatsir til føroysk løg til føroyingar í Keypmannahavn longu fyrst í 60-árunum. Á…
Føroyskar bókmentir 2í úrvali
Á hesum bindi eru verk eftir føroyskar rithøvundar, føddir fyri 1880. Rithøvundarnir eru: J. Dahl, Jógvan Dánialsson, Rasmus Effersøe, A.C. Evensen, J.P. Gregoriussen, V.U. Hammershaimb, Johanna M. Skylv Hansen, C. Holm Isaksen, Jakob Jakobsen, Maria R. Mikkelsen, Tróndur Olsen,…
Føroyskar bókmentir 3í úrvali
Á hesum bindi eru verk eftir føroyskar rithøvundar, føddir í tíðarskeiðinum 1881-1902. Rithøvundarnir eru: J.H.O. Djurhuus, Jákup Hansen, Jóan Chr. Poulsen, Nyholm Debess, H.A. Djurhuus, H.M. Ejdesgaard, Rikard Long, Louis Zachariassen, Gudmund Bruun, M.S. Viðstein, Victor…
Føroyskar bókmentir 4í úrvali
Á hesum bindi eru verk eftir føroyskar rithøvundar, føddir í tíðarskeiðnum 1905-1938. Rithøvundarnir eru: K.O. Viderø, Jákup Berg, Andreas Andreasen, Valdemar Poulsen, G.L. Samuelsen, Sigurð Joensen, Karsten Hoydal, Jens D. Jacobsen, Óli Dahl, Bernhard Brim, Regin Dahl, Bergur…
Føroyskir rithøvundar- frá Hammershaimb til Oddfríð
Teldutøk rithøvundaskrá, skipað í tíðarrøð, við almennum inngangi um føroyskar bókmentir.
Bókin viðger vistfrøðina og lívfrøðina hjá soppum, eyðkenni, bólking og vakstrarstøð. Nógvir soppar eru sera vakrir, nógvir eru góðir átusoppar, og nakrir eru eitursoppar. Litmyndir eru av teimum vanligastu soppunum. Umframt til undirvísing er bókin hent handbók og góð at…
Venus fyri SóliniMyndatalva
Stødd 60 x 42 cm.
8. juni í 2004 kl. 06:00 – 12:20 stóð Venus fyri Sólini. Hetta fyribrigdið var seinast at síggja í 1882. At taka myndir, sum hesar, av fyribrigdinum í síni heild, fer ikki at bera til aftur í Føroyum fyrr enn 11. juni í 2247. Myndirnar vórðu tiknar í…
Havfrúgv og NykurTvær sagnir
Í hesum bóklingi eru tvær sagnir. Onnur um hvussu havfrúgv er vorðin, og hin um hvussu nykur er vorðin. Bóklingurin kann nýtast í frílesingini, sum lesiskeið og til evnislesnað. Arbeiðstilfar fæst á Landsmiðstøðini.
Heimurin 3Sólskipanin
Hesi evni eru viðgjørd: 1. Sólin og fylgisveinar hennara, 2. Sól og gongustjørnur í røttum lutfalli, 3. Yvirlit yvir sól og gongustjørnur, 4. Jørðin og sólin árið íkring, 5. Mánin eina sól, 6. Mánaýtan og 7. Alheimurin. Støða okkara í rúmdini, at hyggja út í rúmdina - og aftur í…
Heimurin 4Streymur og sjóvarfall
Bóklingurin greiðir frá sjóvarfalli, bæði flóð og fjøru og sjóvarfalsstreymi; harumframt verður eisini nortið við streym yvirhøvur og onnur viðurskifti í havinum, serliga havinum kring Føroyar. Sjóvarfalsstreymur stavar frá mána og sól, og greitt verður frá hesum sambandið.…
Heimurin 6Ídnaðarlond og menningarlond
Bóklingurin er knýttur at bókini Heimurin í hagtølum og evnum og viðger evni innan landalæru, søgu og kunning. Ídnaðarlond og menningarlond verða lýst, og londini Belgia, Gana og Føroyar verða viðgjørd í hesum sambandi. Evnini heimsins fólkavøkstur, miðallívsævi, gjaldoyra,…
Heimurin 7Veðurlag og gróðurbelti
Bóklingurin er serstakt knýttur at bókini Heimurin í hagtølum og evnum og viðger evni innan landalæru, søgu og kunning. Fylgjandi evni verða viðgjørd: Veðurlag og gróðurbelti: veðurlag, lufttrýst og vindur, lágtrýst, ið flyta seg, sólvindur og monsunur, havstreymar, avfall,…
ÍbúgvaviðurskiftiÁrbók fyri Føroyar 2
Arbeiðshefti til kapittul 2 í Árbók fyri Føroyar, ið umfatar íbúgvaviðurskifti. Meginparturin er uppgávur til næmingarnar, men greitt verður eisini frá, hvussu hagtøl verða savnað. Heftið kann nýtast í lærugreinum sum søgu/samtíð og landalæru, men eisini í evnum sum t.d…
Íbúgvaviðurskifti 2.2Árbók fyri Føroyar
Bóklingur, ið viðger hugtøk, ið nýtt verða, tá ið fólkið í einum landi skal verða lýst. Á nógvum lærugreinum verður nomið við viðurskifti í teimum ymsu londunum. Flestu uppgávurnar eru gjørdar soleiðis, at tær skulu verða loystar saman við Árbók fyri Føroyar. Til bóklingin er…
Íbúgvaviðurskifti 2.2. ArbeiðsheftiÁrbók fyri Føroyar 2.2
Arbeiðsheftið, sum er einnýtishefti, er ætlað at nýta at loysa summar uppgávur í bóklinginum Íbúgvaviðurskifti 2.2.
Uppgávurnar eru: Fólkatalið framroknað, fólkatættleiki, búsetingarkort, fólkið í Føroyum býtt í høvuðsøki og eftir kommunustødd, broytingar í…
Káin og Ábel- næmingabók
Næmingabókin hevur 7 høvuðsevni, ið øll viðgera siðfrøði. Hetta er arbeiðsbók við uppgávum, bæði til bíbliutekstir og søguna um Káin og Ábel, men eisini til greining av myndum. Til hvørt av høvuðsevnunum í næmingabókini eru prentað tvey listaverk, ið kunnu knýtast at søguni…


text:
Tað er ósannlíkt, at prísirnir dyrka við 7,5 prosent, um arbeiðsvikan verður stytt úr 40 í 37 tímar – ein minking á 7,5 prosent, halda átta fakfeløg.
Hinvegin førir hetta við sær fleiri ágóðar, siga feløgini, sum í felags skrivi vísa til eina kanning, sum varð løgd fram fyrst í hesum mánaðinum.
Skrivið er soljóðandi:
Røddir hava verið frammi um, at ein stytting av arbeiðsvikuni fer at føra við sær, at kostnaðurin á vørum og tænastum fer at hækka 7,5%. Hetta er ógvuliga ósannlíkt. Tað staðfestir kanning, ið Jan Otto Holm, búskapar- og fíggjarfrøðingur, og Regin Berg, stjórnmálafrøðingur, løgdu fram týsdagin 5. oktobur.
At siga, at um arbeiðsvikan verður stytt úr 40 í 37 tímar (ein minking á 7,5%), so dýrka prísirnir við 7,5% er óhugsandi. Gjøllar kanningar aðrastaðni vísa greitt, at ein styttri arbeiðsvika førir við sær effektivisering innan eina røð av yrkjum, og harumframt vísa hesar kanningar, at kappingarførið søguliga ikki er versnað av at stytta arbeiðsvikuna. So tað er eingin orsøk at halda, at hetta verður munandi øðrvísi í Føroyum.
Kanningin er fakliga grundað og lýsir á objektivan hátt kostnaðin og árinini av at stytta arbeiðsvikuna. Tað eru undirritaðu fakfeløg, ið hava tikið stig til at gera kanningina, men tað er sera umráðandi at leggja dent á, at fakfeløgini á ongan hátt hava havt ávirkan á úrslitini í kanningini.
Við neyvum útrokningum, ið byggja á umfatandi dátugrundarlag, vísir kanningin kostnaðin av at lækka arbeiðsvikuna á samlaða almenna arbeiðsmarknaðinum. Hesin verður mettur at liggja um 104 milliónir krónur netto, áðrenn eitt nú øktur forskattur av pensjónsinngjøldum, økt mótrokning í fólkapensjónini, og multiplikatoreffekt verður íroknað. Veruligi kostnaðurin er tí væl lægri.
Umframt hetta vísir kanningin á eina røð av ágóðum, sum ein styttri arbeiðsvika førir við sær. Her er talan um eitt nú, at Føroyar økja kappingarførið um arbeiðsmegina, minni strongd, færri sjúkradagar, betri familjulív og effektivari arbeiðstíð.
Fakfelagssamstarvið(Akademikarafelag Føroya, Felagið Føroyskir Sjúkrarøktarfrøðingar, Føroya Lærarafelag, Føroya Pedagogfelag, Havnar Arbeiðskvinnufelag og Starvsfelagið)
Heilsuhjálparafelag Føroya
, Heilsurøktarafelagið


text:
-Firouz Gaini hugleiðir um ítrótt
Sambært kanningini ‘Ungfólk 2012’, sum umfataði 540 føroysk ung (276 gentur og 264 dreingir) fødd í 1996 (fimm prosent vóru tó eitt ár eldri ella yngri), hevur ítrótturin ein serligan leiklut í ungdómslívinum hjá teimum flestu. Men hvat vita vit í grundini um tey ungu í Føroyum? Hvussu vilja tey sjálvi lýsa tilveruna og heilsuna? Og hvat kunnu vit brúka kanningarúrslitini til? Latið okkum hyggja eitt sindur nærri at nøkrum av úrslitunum úr ‘Ungfólk 2012’ (sum er eitt slóðbrótandi føroyskt-íslendskt granskingarsamstarv).
Trupult er við vissu at siga, hvussu nógv av ítróttarvirkseminum hjá ungdóminum er ‘óskipað’ og sostatt uttan fastar karmar – venjingartíðir, dystarskrá, limagjald, venjara, osfr. Tað kann sjálvandi vera trupult at ‘talfesta’ tíðina, ein brúkar til tað óskipaða virksemið, júst orsakað av teimum væntandi formligu karmunum. Í ‘Ungfólk 2012’ spurnakanningini stendur hesin spurningurin: ‘Hvussu ofta ert tú til ítrótt ella venjingar, sum hvørki hava við skúla ella ítróttafelag at gera?’ Og her svarar helvtin av ungdóminum ‘næstan ongantíð’. Ein fjóðringur sigur seg venja ein til tvær ferðir um vikuna í miðal. Sjey prosent av teimum ungu siga seg venja fýra til seks ferðir um vikuna, meðan ‘einans’ sjey prosent eru til ítrótt ella venjing hvønn einasta dag.
Helst meira áhugavert er at fáa at vita, hvussu ofta tey ungu dríva so nógv á likamliga at tey veruliga møðast og fara at sveitta. At ‘fáa sveittan fram’ er meira enn myndamál fyri megnararbeiði. Veruligt sveittabrot er týðandi partur av venjingini, tí tað inniber, at likamið styrkist og mennist. Tað kann sjálvandi innibera eina pínu, men tað gevur nakað annað enn likamliga venjingin, sum, so at siga, letur likamið hvíla. Einans ein fimtingur av teimum ungu sigur seg næstan ongantíð dríva so nógv á likamliga at tey veruliga møðast ella sveitta. 15 og 11 prosent siga seg fáa sveittan fram ávikavist eina og tvær ferðir um vikuna. Næstan ein fimtingur fær sveittan fram fýra til seks ferðir um vikuna, meðan tann virknasti bólkurin – sum umboðar 16 prosent – sveittar og møðist hvønn dag í vikuni.
Latið okkum nú hyggja nærri at venjingartíttleikanum hjá teimum, sum ganga til ítrótt í ítróttarfelagi. Tað vísir seg at tey ungu, sum eru knýtt at formligum ítróttarfelagi venja rættiliga nógv, og sostatt, at munurin á teimum og øðrum ungdómi, sum ikki gongur til ítrótt í ítróttarfelagi, er lutfalsliga stórur. Hetta kann vera ein ábending um, at tann skipaði ítrótturin í Føroyum gerst meira ‘álvarsamur’ og professionelt stýrdur, og harvið kanska eisini meira óatkomiligan hjá teimum, sum standa heilt ‘uttanfyri’ umhvørvið.
Ein fimtingur av teimum spurdu sigur seg venja í minsta lagi seks (!) ferðir um vikuna. Viðmerkjast skal tó, at talan kann vera um fleiri ymiskar ítróttargreinir – til dømis kann ein ávísur persónur ganga til fótbólt og flogbólt, ella handbólt og fimleik. Ein triðingur venur fýra til fimm ferðir um vikuna. 38 prosent siga seg venja tvær til tríggjar ferðir um vikuna. Við øðrum orðum, so vilja tey, sum er partur av formligum ítróttarfelag í sera stóran mun íðka meira enn eina ítróttargrein.
Hjá nógvum ungdómum er ítrótturin ein lívsstílur, sum knýtir venjing og spæl, kapping og sosial netverk, saman í størri eind. Tað merkir so, at valið millum ymsar ítróttargreinir hevur nokkso lítið at siga, meðan valið millum ítrótt ella annað frítíðarvirksemi ofta hevur stóran týdning. Ítrótturin verður sostatt ein felagsskapur, sum kann hava týdning fyri tann sosiala og mentanarliga samleikan hjá hinum einstaka.


text:
Heldin heldur Talgildu Føroyum saman
Heldin er tryggur samskiftispallur, sum ger tað lætt og skjótt at knýta KT-skipanir saman, samstundis sum trygd og próvfesti er eins gott sum í verandi manuellu mannagongdum.
Heldin grundað á estlendska samskiftispallin X-Road. Tað er Nordic Institute for Interoperability Solutions, NIIS, sum eigur og víðarimennir X-Road. Alt keldutilfar til skipanina er í dag open source og liggur á GitHub.
Hvat er Heldin?
Heldin tekur sær av dátum, sum verða fluttar millum telduskipanir hjá stovnum og fyritøkum. Talan er um eitt tøkniligt undirstøðukervi og fyriskipanarligan karm, sum ger tað møguligt at hava trygt, skipað og bronglað dátusamskifti. Tú kanst hugsa um Heldina sum eitt postverk, sum ber brøv millum tveir partar, uttan at kanna innihaldið í brøvunum, og syrgir fyri, at brøv ikki verða send til óviðkomandi.
Myndin omanfyri vísir, hvussu Heldin er samansett, og hvussu luttakarar eru knýttir í Heldina. Hvør luttakari hevur sínar egnu KT skipanir, sum eru teknaðar sum kassar ovast á myndini. Hesar verða knýttar í Heldina gjøgnum ein trygdarambætara umvegis ein millumambætara. Millumambætarin virkar sum eitt umsetandi lið millum skipaninar og trygdarambætaran. Klingran í miðuni ímyndar, hvar samskiftið fer fram. Hóast tað er teknað sum ein klingra, fer samskiftið fram umvegis bronglaðar tunlar beinleiðis millum tveir luttakarar. Kassarnir til høgru eru kjarnukomponentar, sum halda skil á, hvør er hvør í Heldini og senda sertifikatir út til luttakararnar, so at bronglaða samskiftið er trygt. Niðast eru dømi um ymiskar borgaratænastur, sum kunnu knýtast í Heldina, soleiðis sum tað er gjørt við Vanganum.
Fylgjandi mynd vísir, hvussu samskifti millum tveir partar fer fram. Ein brúkari ritar inn í KT skipanini á stovninum hjá sær. Hendan skipanin koyrir vanliga á lokalum dátugrunnum, men tá tað er neyðugt at heinta dátur frá øðrum, setur KT skipanin seg í samband við trygdarambætaran á staðnum við einum fyrispurningi. Hesin trygdarambætarin spyr inn til Heldardepilin, hvar fyrispurningurin skal sendast. Heldardepilin hevur eitt yvirlit yvir allar tænasturnar á Heldini, og svarar aftur við adressuni hjá móttakaranum. Síðan setur tann lokali trygdarambætarin seg í samband við trygdarambætaran (TA) hjá vevtænastuveitaranum, og sendir fyrispurningin inn. TA hjá vevtænastuveitaranum sendur fyrispurningin víðari til millumambætaran, sum umsetir fyrispurningin so at KT skipanin hjá veitaranum skilur hendan. Svarið fer aftur hinvegin, og endar á skerminum hjá brúkaranum. Tann stóri grøni kassin vísir, hvar Heldin hevur ein leiklut.


text:
Í hesari uppgávu er möguligt at velja ávísar tættir at arbeiða við í tímum, ella hava tað sum eina störri uppgávu sum tekur longri tíð. Her kann nevnast samskiftauppgávu við unglingum innanlands ella við unglingar uttanlanda.
Endamál: At næmingar koma at kenna seg sjálvar betur og síggja tað sum er líkt og ólíkt hjá javnaldrum aðra staðni – innalands og uttanlanda.
Móti
- Hvussu er mótin í tínum flokki?
- Hvat er tað sum avgerð mótan?
- Hvat fyri klæðum dámar tær best at vera í?
- Hava lýsingar ávirkan á teg?
- Hvat fyri lýsingar hava ávirkan á teg?
- Hvussu tá?
- Hvat, av tínum klæðum, er framleitt á Norðurlondum?
Uppgáva:
- Allir næmingar skriva hesar upplýsingar.
- Upplýsingarnir eru samlaðir saman og býttir eftir londum.
- Ein og hvör í flokkinum vísur á hvat skal standa í einari síðu í floksblaðnum.